JALAN GELAP "PERKAHWINAN" UMNO – PAS, TUAN IBRAHIM SENADA DENGAN
MUHYIDDIN

Ini betul-betul potong stim – belum pun sampai seminggu selepas Najib Razak dan Hadi Awang duduk sepentas dengan masing-masing berbaju Melayu merah jambu yang kemudian diikuti dengan seriusnya mahu mewujudkan kerjasama atau “perkahwinan”  antara UMNO dengan Pas, segala-galanya kini bagaikan berubah menjadi “pelamin anganku” bakal musnah di pertengahan jalan.
Dalam reaksi terhadap kenyataan sepupu Najib, Hishammuddin Hussein yang meminta Pas lebih mengutamakan Islam dan martabat agama daripada politik sekiranya ingin bekerjasama dengan UMNO, Tuan Ibrahim Tuan Man membalasnya balik dengan menggariskan enam perkara yang perlu dilakukan terlebih dahulu oleh UMNO.
Kata Timbalan Presiden Pas itu, semua enam perkara itu perlu dilakukan sebagai langkah menunjukkan kepada rakyat, terutamanya yang beragama Islam, kesungguhan UMNO untuk mendaulatkan agama itu.
Enam perkara tersebut ialah:-
– Perdana Menteri, Najib Razak hendaklah bercuti sehingga siasatan Jawatankuasa Kira-Kira Wang Negara dan Audit Negara melengkapkan siasatan dan laporan terhadap 1MDB.
– Menghapuskan cukai GST di mana ia bertentangan dengan Islam kerana mengenakan cukai kepada golongan miskin.
– Mengurangkan pembaziran dan salah guna dana kerajaan dengan mengambil tindakan tegas berdasarkan laporan audit terbaru.
– Mengurangkan perbelanjaan kerajaan dan hidup berjimat kementerian sesuai dengan kejatuhan harga minyak dan kenaikan kos hidup yang kian melambung.
– Menyiasat Yapeim dengan telus dan terbuka serta memastikan mereka yang didapati menyeleweng dibawa ke muka pengadilan.
– Berhenti menganiaya Kelantan dan memulangkan royalti minyak dengan kadar segera.
Aduhh…betul-betul syarat potong stim yang diberi oleh Tuan Ibrahim ini. Nak “kahwin” bagaimana dengan adanya syarat sebegini?
Bagi Najib keenam-enam perkara yang diminta oleh Tuan Ibrahim ini mungkin lebih berat daripada syarat meminang Puteri Gunung Ledang untuk dipenuhinya.
Daripada keenam-enam perkara itu, tentunya yang paling payah untuk Najib memenuhinya ialah saranan bercuti sehingga siasatan terhadapnya berkaitan 1MDB selesai.
Ini kerana Najib ingin menjalinkan kerjasama dengan Pas ialah untuk kelangsungan lebih lama dalam hayat politiknya, manakala cadangan bercuti yang disarankan oleh Tuan Ibrahim itu lebih bermaksud memendekkan nafas politiknya.
Kalau sudah bercuti, untuk apa Najib nak bekerjasama lagi? Jika bekerjasama dalam keadaan Najib setuju bercuti, mungkin orang lain yang akan dapat untungnya?
Kiranya Najib tidak sedia bercuti, maknanya Tuan Ibrahim sudah menunjukkan isyarat kemungkinan akan menjadi penentang paling utama kepada kerjasama UMNO dengan Pas itu.
Belum dikira perkara-perkara lain, saranan bercuti yang dicadangkan itu saja sudah cukup memeningkan kepala Najib untuk memenuhinya.
Secara langsung pendirian Tuan Ibrahim ini menunjukkan jalan gelap lebih terbentang di hadapan sebelum gerbang “perkahwinan”  kedua-dua parti itu mahu didirikan dan dijadikan kenyataan.
Meskipun nampak berbeza pendirian dengan Hadi Awang, Tuan Ibrahim pula boleh dikatakan mewakili aspirasi pemimpin dan ahli Pas di peringkat akar umbi yang majoritinya boleh dikesan masih keberatan untuk menerima “perkahwinan”  tersebut.
Ramai ahli dan pemimpin akar umbi Pas lebih selesa mengekalkan Pas sebagai musuh, bukan saja kerana melihat Najib dalam kelemasan dengan pelbagai isu dan tekanan, bahkan juga disebabkan mereka sudah diterapkan dengan doktrin permusuhan dengan UMNO sebagai suatu perjuangan yang berasaskan kebenaran sejak sekian lama.
Lebih menarik, cadangan bercuti yang dikemukakan oleh Tuan Ibrahim kepada Najib itu juga sama dengan saranan Muhyiddin Yassin ketika menyampaikan amanat kepada ahli-ahli UMNO di Kelab Sultan Sulaiman, Kampung Baru pada 7 Disember lalu.
Nampaknya bukan saja Timbalan Presiden UMNO, Timbalan Presiden Pas juga sudah mula memeningkan kepala Najib. (SH 22/12/2015).

0

0

votes
Article Rating
Kongsikan artikel ini


NEGARAWAN SEJATI

Ke mana pun Tun Mahathir Mohamad pergi, beliau sentiasa saja menjadi perhatian ramai yang secara tidak langsung menggambarkan perasaan rakyat terhadap wibawa dan kepimpinannya.
Semalam, beliau bersarapan pagi di The Loaf Pavilion dan lihatlah betapa rakyat tetap menyanjung dan menghormatinya.
Mengambil gambar, apatah lagi jika dapat bergambar dengannya, seolah-olah mendatangkan kepuasan yang tiada tolok bandingnya bagi sesiapa yang tersua dengan Tun Mahathir.
Ia bagaikan tanda penghargaan atas jasa, sumbangan dan pengorbanannya selama 22 tahun membina negara ini.
Itulah tanda-tanda negarawan sejati. Tidak ada mana-mana pemimpin lain, sekurang-kurangnya buat waktu ini, baik yang sudah bersara atau masih berkuasa, menerima penghormatan rakyat seperti Tun Mahathir.
Cuba Najib Razak melakukan perkara yang sama,  bersarapan di mana-mana pusat membeli belah secara terbuka – adakah beliau juga akan dikerumuni rakyat untuk diambil gambarnya?
Apabila persoalan itu ditanyakan kepada seorang bekas Ahli Parlimen UMNO, jawapannya cukup mudah – “sedangkan lalu di jalanraya dengan diiringi polis pengiring pun ramai yang tidak mahu ke tepi memberi laluan, inikan pula kalau berada di tempat lain!”
Bagaimana pula jika kedua-duanya, Tun Mahathir dan Najib, diletakkan di kedai makan yang berbeza tetapi di pusat membeli belah yang sama, siapa agaknya yang lebih hangat mendapat perhatian rakyat? ( SH 21/12/2015).

0

0

votes
Article Rating
Kongsikan artikel ini


PENOLAKAN KERJASAMA KIAN KETARA, APA PILIHAN HADI SETERUSNYA?

Semua orang tahu yang teringin sangat dalam Pas untuk berbaik dan menjalinkan kerjasama dengan UMNO tidak lain tidak bukan ialah Presidennya, Hadi Awang sendiri.
Beliau bukan saja memperlihatkan sikap yang lebih lunak terhadap pelbagai kecurangan dalam UMNO dan yang dilakukan oleh Perdana Menteri, Najib Razak sejak kebelakangan ini, bahkan turut mempamerkan kemesraan di depan umum dengan berpakaian sedondon berbaju Melayu merah jambu pada program alumni Al Azhar, minggu lalu.
Kesediaan Hadi Awang duduk sepentas dengan Perdana Menteri yang diperkatakan di seluruh dunia berkaitan isu 1MDB dan derma RM2,600 juta yang masuk ke akaun bank peribadinya, dilihat sebagai tanda sambutan terhadap huluran kerjasama yang dilontarkan Najib ketika berucap merasmikan Perhimpunan Agung UMNO, 8 hingga 12 Disember lalu.
Bagaimanapun, untuk menyambut secara rasmi salam kerjasama itu menimbulkan perasaan yang berbagai kepada Pas, di sebalik sikap yang ditunjukkan Hadi itu – ada yang semacam sedia bersama-sama dengan Hadi Awang serta mengatakan sedia memaafkan UMNO dam ada pula yang terang-terang tidak menyetujuinya.
Walaupun beberapa kerat pemimpin Pas di peringkat atasan nampaknya sedia dalam menjalinkan kerjasama itu, tetapi di peringkat akar umbi jelas memperlihatkan lebih ramai yang tidak menyetujuinya.
Pemimpin UMNO pro Najib, di sebalik berselindung dengan nama Islam dan perpaduan, tidak dinafikan bahawa mereka melihat hanya melalui kerjasama dengan UMNO saja barulah ternampak “ada sinar di hujung terowong”  untuk mengekalkan kuasa dalam PRU14 nanti.
Berdasarkan keputusan PRU 13 yang memperlihatkan BN hanya mendapat keputusan “nyawa-nyawa ikan” iaitu 133 – 98 kerusi Parlimen berbanding PR, namun kehilangan undi popular rakyat 47 lawan 52 peratus, keadaan dalam PRU 14 dilihat jauh berbeza berikutan Tun Mahathir kini setiap hari kerjanya membelasah Najib serta mendesaknya meletakkan jawatan.
Najib juga kehilangan sebahagian lagi sokongan berikutan tindakannya memecat Muhyiddin Yassin dan Shafie Apdal yang semata-mata bertanya dan berbeza pendapat mengenai 1MDB dan wang derma yang menjadikannya “billionaire segera”.
Semalam Timbalan Presiden Pas, Tuan Ibrahim Tuan Man seperti memulakan langkah penolakan terhadap kerjasama yang cuba dirintiis Najib bersama Hadi Awang itu dengan menyarankan Perdana Menteri bercuti sementara terlebih dahulu.
Hari ini pula Naib Presiden Pas, Idris Ahmad bernada lebih keras dengan meminta pihak tertentu yang teringin sangat untuk bekerjasama dengan UMNO agar meninggalkan parti itu.
Jika ada individu yang hendak bergabung dan teringin dengan UMNO, mereka sajalah yang pergi, katanya.
Wowww….
Walaupun tidak menyebut nama secara khusus, tetapi tidaklah sukar memahami siapa yang dimaksudkan oleh Idris itu. Apatah lagi beliau juga mengungkit sejarah Pas yang pernah kehilangan dua presidennya sebelum ini, Ahmad Fuad dan Asri Muda, namun tidak menjadikan parti itu lemah serta kehilangan arah.
Mungkinkah lebih ramai pemimpin Pas bersuara dengan nada keras selepas ini menolak kerjasama dengan UMNO serta sikap seperti Hadi itu?
Bagaimana dengan Hadi, masih beranikah meneruskan “hubungan terlarang”  dengan Najib dan UMNO berikutan nada keras Idris itu dan semalam  melalui enam syarat oleh Tuan Ibrahim yang ketara menunjukkan pimpinan Pas sendiri tidak setuju untuk bekerjasama?
Begitu juga, bagaimana dengan kumpulan pro Hadi dalam Pas yang nampak lebih rela untuk bekerjasama itu, termasuk Nasharuddin Mat Isa yang kini makan gaji dengan sebuah yayasan yang berada di bawah ketiak Najib?
Bakal berlakukah pemberontakan dalam Pas menolak Hadi jika beliau terus juga mahu menjalin hubungan dengan Najib dan UMNO?
Atau semua signal ini akan menjadikan Hadi Awang membuat pusingan U dan membiarkan Najib dan UMNO terus terkapai-kapai?
Dalam aspek yang lain, mungkinkah Hadi Awang akan mengakhiri kariernya dengan keluar Pas bersama para penyokong dengan menyertai UMNO atau menubuhkan parti baru demi “kasih sayang dan cinta tak berbelah baginya”  untuk menyelamatkan masa depan Najib? (SH 22/12/2015).

0

0

votes
Article Rating
Kongsikan artikel ini


ANTARA DUA AMANAT

Bekas Mursyidul Am Pas, Nik Aziz Nik Mat adalah pemimpin Pas paling konsisten pendiriannya berkaitan hubungan parti itu dengan UMNO.  Amanatnya berkaitan perkara itu dianggap paling keras dan tidak ada sesiapa berani menyentuh atau mahu mengubahnya ketika beliau masih hidup.
Sehinggalah meninggal dunia, beliau tetap berpegang kukuh kepada pendiriannya itu, namun terus menjadikan dirinya disanjung serta dikenang.
Presiden Pas, Hadi Awang juga pernah mengeluarkan amanat berkaitan UMNO ketika zaman mudanya dahulu.
Tetapi, tidak dapat dipastikan sama ada di zaman tuanya dan di ketika Najib Razak menjadi Perdana Menteri ini, beliau masih berpegang lagi kepada keyakinan bait-bait perkataan dalam amanat tersebut atau pun sudah berubah pendirian mengenainya.(SH 23/12/2015).

0

0

votes
Article Rating
Kongsikan artikel ini


MENGAPA KERJASAMA UMNO – PAS PERLU DITOLAK?

Dua tiga hari kebelakangan ini saya banyak ditanya mengenai kerjasama UMNO dengan Pas dan mengapa tulisan di blog ini seperti menjurus kepada menentang atau menolak perkara tersebut.
Sementara ramai yang setuju bahawa kerjasama itu lebih bersifat politik dan banyak kesukarannya, beberapa rakan serta kenalan bertanya, tidak bolehkah ianya sama-sama disokong demi kepentingan Melayu dan Islam di negara ini?
Seorang pemimpin UMNO peringkat bahagian pula berkata kepada saya, kita sebagai orang Melayu dan Islam wajib menyokong usaha yang dipelopori Najib Razak itu kerana ia mampu meningkatkan maruah bangsa serta agama yang selama ini agak tercabar.
Ketika berada di sebuah lobi hotel sementara menunggu rakan, seseorang yang agak berusia dan mengaku pembaca blog saya menegur dan kemudian menyarankan agar saya turut menyumbang kepada jalinan kerjasama itu.
Katanya, lanskap politik negara akan berubah dan membawa banyak kebaikan jika kerjasama kedua-dua parti Melayu itu dapat dicantumkan.
Selalunya apabila dilontar pertanyaan dalam pertemuan secara spontan atau kebetulan itu, saya lebih banyak membiarkan saja mereka meluahkan pendapat tanpa terlalu ingin berhujah atau menegakkan pendirian saya.
Pertamanya, sebagai penulis kecil yang sekadar ingin berkongsi pandangan melalui blog ini, saya tidaklah terlalu menentang sebarang bentuk kerjasama yang boleh membawa kebaikan kepada negara.
Apa pun kebaikan kepada negara, sama ada secara langsung atau tidak langsung, akhirnya saya, keluarga dan anak-anak yang sedang membesar akan dapat juga percikan daripadanya, baik pada waktu ini mahu pun di masa akan datang.
Makanya, tidak berbaloi jika saya hanya semberono saja menentang sesuatu perkara itu.
Tetapi, dalam soal kerjasama ini, bukan saja  saya, malah ramai yang lain mungkin turut tidak bersetuju dengannya. Asasnya tidak lain ialah kerana ia semata-mata ditimbulkan atas niat, faktor dan pertimbangan politik yang seratus-peratus untuk menyelamatkan kedudukan Najib.
Kalau ada pun kepentingan agama dan bangsa, dalam pertimbangan Najib ia barangkali terletak di nombor 12 atau 13. Keutamaan nombor satu Najib tidak lain ialah untuk memastikan  kuasanya kekal lebih lama lagi.
Bukan saja Najib tidak mungkin menimbulkan idea kerjasama itu jika kedudukannya tengah kukuh, malah mustahil beliau mahu “mengenyit mata”  kepada Pas kiranya tidak dibelenggu dengan isu 1MDB dan derma RM2,600 juta melibatkan dirinya yang menyebabkan semua rakyat dan seluruh dunia mencebiknya.
Daripada kedua-dua isu itu, wang yang masuk ke akuan peribadi seorang pemimpin dan kemudian dikatakan sebagai derma adalah perkara yang tidak boleh diterima sama sekali oleh sesiapa pun jua. Bersetuju dengan kerjasama itu seolah-olah turut setuju dengan perbuatan dan cara menerima wang tersebut.
Najib barangkali beruntung kerana beliau menjadi pemimpin negara dunia ketiga di mana masih ramai rakyatnya yang tidak begitu terdedah dan boleh dilencongkan pemikirannya untuk menerima perkara itu sebagai suatu kewajaran atau menganggap seseorang pemimpin itu ada kelebihan untuk melakukan sesuatu yang di luar kenormalan.
Cuba perkara itu berlaku di negara maju di mana kesedaran mengenai wibawa, maruah dan intergriti seorang pemimpin begitu diambil berat?
Oleh kerana di sebalik mengaku menerima wang itu Najib masih juga disokong oleh UMNO untuk memimpin negara ini, bermakna menjadi tanggungjawab kita semua untuk menunjukkan penolakan terhadap apa juga kaedah untuk menyelamatkan dirinya, sekurang-kurangnya bagi membuktikan rakyat negara ini masih ada maruah, harga diri dan tahu menilai pemimpin yang baik.
Kedua, kerjasama kedua-dua parti itu mungkin boleh diterima kewajarannya jika Najib tidak terlibat dengan isu berat berkaitan wang derma itu atau sekiranya setelah beliau bukan lagi mengetuai UMNO dan menjadi Perdana Menteri.
Kerjasama dengan Pas hanya sesuai ketika UMNO dipimpin oleh orang lain selain Najib yang tidak terkait dengan isu wang seberat RM2,600 juta. Ia lebih mudah diterima ketika itu dan bukan di ketika Najib yang cukup cukup tercemar mengetuai UMNO.
Bolehkah kita bayangkan apa akan jadi kepada rakyat dan negara, malah bentuk kepimpinan serta perlakuannya selepas ini jika kerjasama itu menjadi kenyataan dan Najib terus kekal lagi sebagai Perdana Menteri?
Dalam konteks yang lain iaitu faktor ketiga, jika kerjasama itu berjaya dan Najib mampu mempertahankan kuasanya, ia juga akan menyebabkan Pas bakal dihukum oleh sejarah kerana bersubahat dengan pemimpin yang mengikut hukum akal dan kewarasan manusia normal, tidak boleh dipertahankan sama sekali.
Dalam hal ini, baik juga masih ada pemimpin utama Pas seperti Tuan Ibrahim Tuan Man dan Idris Ahmad yang berani bersuara dan sekaligus memperlihatkan nilai tidak mudah bersekongkol dengan keburukan serta sesuatu yang dibenci oleh majoriti rakyat.
Bukan saja rakyat, malah ahli Pas juga seharusnya terus bersama-sama dengan pendirian Tuan Ibrahim dan Idris itu demi maruah dan kecintaan kepada negara.
Daripada menjalin kerjasama dengan UMNO yang dipimpin oleh Najib dan kemudian tujuannya juga untuk terus mengekalkan beliau di persada Seri Perdana, jauh lebih baik bagi Pas bersama-sama dengan pakatan pembangkang untuk membawa perubahan menyeluruh yang akhirnya mendatangkan banyak manfaat kepada rakyat.
Lantaran itu, kepada yang bertanya mengenai kecenderungan tulisan dalam blog ini berkaitan kerjasama UMNO dan Pas, artikel kali ini barangkali dapat menjawabnya. (SH 23/12/2015).

0

0

votes
Article Rating
Kongsikan artikel ini


AKAR UMBI PAS TAK TERUJA KERJASAMA DENGAN UMNO

Jika sepuluh ahli akar umbi Pas ditanya mengenai kerjasama yang sedang diusahakan oleh sesetengah pihak antara parti itu dengan UMNO, barangkali agak sukar untuk mendapatkan lebih daripada seorang yang bersetuju dengannya.
Yang seorang itu pun, jika kelihatan seperti bersetuju bukanlah pula setuju dalam erti kata yang sebenarnya, persetujuan itu tetap tertakluk kepada syarat-syarat tertentu yang perlu dipatuhi UMNO terlebih dahulu.
Kadang-kadang yang seorang yang nampaknya macam bersetuju itu pula hanya tersenyum penuh makna apabila diajukan pertanyaan.
Majoritinya, sama ada sembilan daripada sepuluh atau semua sepuluh orang yang ditanya itu, terang-terang menolak dan tidak teruja dengan jalinan kerjasama dengan UMNO itu.
Sejak beberapa hari lepas, saya mengambil kesempatan membuat tinjauan secara rambang dengan menghubungi beberapa kenalan dan saudara mara yang diketahui sebagai penyokong dan ahli Pas mengenai kerjasama itu.
Di kampung saya di Perak, saya juga berjumpa dengan ramai kenalan dan ahli keluarga yang lebih dekat untuk bertanya tentang perkara yang sama.
Kesimpulannya, tidak terlekat langsung dalam hati mereka dengan kerjasama yang menjadi dambaan Najib Razak UMNO yang cuba diusahakannya dengan tiba-tiba mahu berbaik dan melobi Presiden Pas, Hadi Awang itu.
Yang agak terbuka, terang-terang menolak kerjasama itu berdasarkan ideologi politik dan sejarah masa lalu UMNO yang menyakitkan bagi mereka. Secara umumnya mereka tetap menganggap UMNO sebagai musuh yang perlu ditumbangkan sebagaimana yang berlaku Kelantan serta Selangor dan pernah berlaku di beberapa negeri sebelum ini.
Ramai juga yang mencebikkan muka apabila ditanya mengenai hasrat UMNO tentang kerjasama itu, malah ada juga yang sama sekali tidak percaya Hadi Awang akan membawa Pas ke arah tersebut.
Kata mereka, Hadi Awang bukanlah pemimpin yang mudah terpedaya dengan janji manis atau apa saja yang cuba dilakukan oleh Najib terhadapnya kerana ketinggian ilmunya akan sentiasa memeliharanya.
Walaupun mereka mengikuti segala perkembangan yang diheboh-hebohkan, terutama melalui propaganda televisyen dan media kerajaan, hakikatnya  ahli akar umbi Pas tidak mengurangkan darjah permusuhan mereka dengan UMNO dengan perkembangan terbaru ini.
Secara tidak langsung, ini menunjukkan perang saraf yang cuba dilakukan Najib untuk membentuk persetujuan terhadap kerjasama itu boleh dikatakan gagal serta  tidak berkesan. Najib dan UMNO tetap dilihat tidak baik dan tidak boleh dipercayai di mata ahli-ahli Pas.
Mereka tetap menganggap Najib dan UMNO sebagai musuh yang perlu dijauhi dan dijatuhkan melalui pilihanraya. Ternampak bahawa yang ghairah dan seperti sedang asyik mahsyuk bercinta dengan UMNO hanyalah dua tiga kerat pemimpinnya di peringkat atasan saja.
Di peringkat bawahan dan akar umbi, selain tidak teruja, majoriti ahli Pas adalah bersama pendirian dengan Timbalan Presiden, Tuan Ibrahim Tuan Man dan dua Naib Presidennya, Iskandar Samad serta Idris Ahmad yang terang-terang menolak dan meletakkan beberapa syarat jika kerjasama itu benar-benar mahu dijayakan.
Memaafkan perlakuan dan sejarah silam UMNO dalam beberapa aspek juga tidaklah mudah bagi mereka atau boleh dilupakan begitu saja.
Bagi ahli akar umbi Pas, menolak kerjasama itu bukan disebabkan tidak mahukan perpaduan atau menjauhi kebaikan, tetapi kerana nawaitu UMNO dan Najib mengenainya terlalu jelas hanya untuk menyelamatkan dirinya saja.
Mengalahkan atau membiarkan UMNO kalah,  bagi mereka, lebih banyak afdal dan kebaikannya lagi untuk negara ini. (SH 25/12/2015).

0

0

votes
Article Rating
Kongsikan artikel ini


SIAPA PEMEGANG KATA MAAF?

Sejak timbulnya isu kerjasama antara UMNO dengan Pas, terdapat pihak tertentu dalam parti Islam itu yang dilihat “terlebih lajak daripada laju” dalam memberi pandangan dan seolah-olah  “sudah geli” serta tidak sabar benar mahu menjadikan hubungan itu sebagai realiti.
Setelah Setiausaha Agung Pas, Takiyuddin Hassan menyatakan pihaknya sedia memaafkan kesalahan lampau UMNO terhadap parti itu, semalam Pengarah Pusat Penyelidikannya, Dr Zuhdi Marzuki pula mahukan lembaran baru dibuka bagi menjayakan kerjasama tersebut.
Sekiranya generasi pemimpin dan ahli UMNO hari ini mahu merapatkan persaudaraan Islam, maka adakah perlu diungkit segala dosa dan kesalahan lampau? tanya beliau.
Belum pun Najib Razak dan lain-lain pemimpinnya bercakap bagi pihak UMNO meminta maaf atau menunjukkan hasrat berbuat demikian, sudah terdapat pemimpin Pas sendiri yang terlebih dahulu menawarkan kemaafan itu.
Wahhh…baiknya hati mereka!!
Teringin benar nampaknya mereka untuk berbaik-baik dan menjalin kerjasama dengan UMNO yang sedang dipimpin oleh Pahlawan Bugis yang dengan bangga pernah mengaku kemasukan wang sejumlah RM2,600 juta ke dalam akaun peribadinya.
Tetapi, sebelum lebih banyak kata maaf ditawarkan, sekali lagi disebut, walaupun UMNO dan Najib belum meminta sebarang kemaafan, eloklah diteliti dan diperhalusi dahulu tulisan Naib Presiden Pas, Iskandar A. Samad yang dipetik daripada laman Facebooknya.
Berikut adalah tulisannya itu:-
Siapa yang boleh memaafkan kesalahan-kesalahan UMNO?
Sudah tentu bukan keputusan mana-mana pimpinan.
Tetapi mangsa-mangsa kezaliman dan penindasan UMNO itu sendiri.
Mungkin juga keluarga-keluarga mereka jika mereka tiada lagi di dunia ini.
Siapakah mereka? Ramai sekali.
Bekas tahanan-tahanan ISA.
Mangsa peristiwa Memali.
Peneroka bandar yang dirobohkan rumah mereka.
Penjaja dan peniaga yang dirobohkan gerai dan warung mereka kerana menyokong pembangkang.
Pelajar-pelajar yang dinafikan biasiswa kerana datang dari keluarga yang menyokong pembangkang.
Petani dan peladang yang ditahan subsidi dan bantuan kerana menyokong pembangkang.
Seluruh rakyat negeri Kelantan dan negeri Terengganu yang tidak mendapat royalti petroleum.
Penduduk kampung yang tidak mendapat jalan berturap dan lampu jalan kerana menyokong pembangkang.
Penjawat awam yang dipindahkan atau ditahan kenaikan gaji kerana menyokong pembangkang.
Rakyat yang dinafikan hak membeli rumah kos rendah kerana bukan ahli UMNO.
Senarainya terlalu panjang untuk dinyatakan di sini.
Tanya mereka terlebih dahulu sebelum mahu memaafkan kesalahan-kesalahan UMNO. (SH 24/12/2015).

0

0

votes
Article Rating
Kongsikan artikel ini


NAJIB MAKIN TAK POPULAR

Menurunnya populariti Najib Razak di hati rakyat sebenarnya bukan lagi sekadar andaian atau jangkaan semata-mata. Ia adalah realiti yang semakin nyata serta boleh dilihat di mana-mana.
Kekal berkuasa dan penyokongnya pula bangga kerana konon kepimpinannya masih mampu mengaut derma beribu-ribu juta, hakikatnya populariti beliau semakin ketara menurunnya.
Sebaliknya, bekas timbalannya Muhyiddin Yassin yang dipecat dan dihadapkan dengan macam-macam sekatan, tiba-tiba pula mendadak naik popularitinya.
Sempena dua cuti umum, Maulidur Rasul dan Krismas minggu ini, kedua-dua pemimpin tersebut masing-masing memuatnaik tulisan berkenaan hari kebesaran itu di laman Facebook dan lihatlah berapa ramai yang menunjukkan “like atau “suka” kepada mereka.
Untuk Maulidur Rasul, Najib memuatnaik tulisannya sejak Rabu dan sehingga petang Jumaat ini, jumlah “suka”  yang diperolehinya hanyalah sebanyak 3,990 sahaja manakala Muhyiddin yang memuatkan tulisannya sejak Khamis telah mengumpul  “suka”  sebanyak 29,852.
Untuk Krismas pula, Najib hanya mendapat “suka” sebanyak 904 sejak  memuatnaik ucapannya pada Khamis, sementara Muhyiddin dalam tempoh tidak sampai sejam telah memperolehi “suka”  sebanyak 2,620.
Timbalan Perdana Menteri, Ahmad Zahid Hamidi pula mengumpul “suka”  yang jauh lebih mengecewakan. Tak sampai hati pula nak tulis jumlahnya dan lihatlah sendiri melalui gambar di bawah ini…hehehe.
Malah jika “suka”  yang diperolehi Najib dicampurkan dengan “suka” kepada Zahid Hamidi, ia masih lagi tidak mampu menandingi jumlah yang diperolehi oleh Muhyiddin.
Masihkah tidak mahu memahami isyarat ini? (SH 25/12/2015).

0

0

votes
Article Rating
Kongsikan artikel ini


BILA UTUSAN TIBA2 JADI BAIK…

Semua orang tahu akhbar Utusan sentiasa memusuhi Pas, perjuangan dan para pemimpinnya sejak dulu. Disebabkan itu, Pas pernah melancarkan kempen agar ahli-ahlinya jangan membeli dan membaca akhbar tersebut yang didakwa hanya menyebarkan propaganda, laporan tidak tepat dan memburukkan parti itu sahaja.
Lantaran itu,  masih ramai yang kekal memboikot Utusan sekarang. Salah satu sebab merosotnya jualan akhbar Utusan juga adalah dipercayai kerana berkesannya pemboikotan itu kerana ia bukan saja dilakukan oleh ahli Pas, malah juga oleh penyokong dan mereka yang condong kepada perjuangan parti itu.
Tetapi, sejak timbulnya cadangan Najib Razak mahu mengajak Pas bekerjasama dengan UMNO dan kerajaan yang dipimpinnya, kecondongan akhbar itu juga dapat dilihat dengan nyata.
Tiba-tiba saja Pas disanjung, pemimpinnya diberi muka untuk siaran berita dan seolah-seolah parti itu sahabat yang setia.
Apabila musuh tiba-tiba jadi baik, selain harus bersangka baik, tetapi janganlah sesekali dilupa pesanan bekas Presiden Pas, Fadzil Noor yang pernah dibuatnya sebelum ini.
“Musuh, bila dia sokong kita, mesti ada yang tak kena.”
Insya Allah, pesanan beliau itu sentiasa relevan sampai bila-bila. (SH 26/12/2015).

0

0

votes
Article Rating
Kongsikan artikel ini


LAGI TENTANG DERMA RM2.6 BILION

0

0

votes
Article Rating
Kongsikan artikel ini


SANTAI HARI MINGGU – MENGHAYATI ANTARA CEBISAN SEJARAH DUNIA

Presiden Tunisia, Zine El Abidin Ali tersungkur oleh revolusi rakyat.  Bersamanya ialah wanita pertama Tunisia, Laila Trabelsi yang melarikan diri ke luar negeri.
Gaya hidup dia yang gila-gila mewahnya, sedangkan rakyat umumnya dalam kancah kemiskinan adalah antara faktor tumbangnya Presiden tersebut.
Emelda Marcos atau nama sebenarnya Imelda Remedios Visitacion Trinidad Romualdez menjadi wanita pertama Filipina mulai 30 Disember 1965 sehingga 25 Februari 1986.
Isteri kepada Presiden Ferdinand Marcos itu terkenal sebagai seorang yang suka mencampuri urusan negara sewaktu suaminya menjadi Presiden. Bayangkan sewaktu menjadi isteri Presiden, dia juga adalah seorang ahli Parlimen bagi kawasan IV-A Filipina (12 Jun 1978 hingga 25 Februari 1986), Ambassador Plenipotentiary and Extraordinary (1978–1986) dan Menteri Pembinaan Insan (1978-1986).
Sebagai wanita pertama dia sudah memiliki segalanya, termasuk seorang Presiden di dalam genggamannya. Apa lagi yang diperlukannya dengan memegang pelbagai jawatan dalam kerajaan?
Dia sangat mewah berbelanja menggunakan wang kerajaan. Misalnya membeli belah di New York, Rome dan Copenhagen pada 1983 dengan RM5 juta dollar. Membeli hartanah di Manhattan, antaranya Crown Building 51 juta dollar dan Herald Centre bernilai 60 juta dollar. Nafsunya untuk membeli koleksi barangan mewah tidak dapat ditahan, dia akan berbelanja besar setiap kali ke luar negeri.
Setiap kritikan rakyat terhadap tingkah lakunya dijawab dengan selamba bahawa, itu adalah tugasnya untuk memberi cabaran positif atau memotivasi golongan miskin.
Iyalah, mungkin golongan miskin akan lebih teruja berusaha menjadi kaya dengan melihat kemewahannya.  Selepas kejatuhannya, dia menjadi bualan dengan pendedahan koleksi kasut mewahnya sebanyak 2,700 pasang tersimpan rapi di istana tinggalannya.
Seorang lagi wanita pertama yang suka menyibuk mencampuri urusan kerajaan pimpinan suaminya ialah Elena Ceausescu, isteri diktator Rumania Nikolai Ceausescu.
Sewaktu suaminya sedang menakah karier politik, dia juga tidak ketinggalan membina karier politiknya sendiri. Bermula 1972, dia memegang pelbagai jawatan penting dalam Parti Komunis Romania.
Pada Jun 1973 dia muncul sebagai orang kedua terpenting dalam heiraki parti selepas suaminya, menjadi penasihat utama partinya dalam isu isu antarabangsa.
Pada tahun 1980, dia menjadi Timbalan Perdana Menteri Pertama, sewaktu saminya menjadi Presiden Romania. Gandingan Nikolai dan Elena menjadi sangat berkuasa, melakukan pelbagai penindasan terhadap rakyat.
Senarionya sama dalam pemerintahan mana mana diktator, di mana presiden dan kroni adalah kaya raya sewaktu rakyat dihimpit kemiskinan.
Revolusi rakyat Romania 1989 berjaya menjatuhkan rejim Nikolai. Elena dan suaminya ditangkap di Targoviste, dibicarakan lalu dijatuhi hukuman mati. Dia dan suaminya sehidup semati, terbukur kaku bersebelahan di sisi bangunan selepas ditembak.
Dia semasa hayatnya mungkin tidak seghairah Emelda dalam membelanjakan harta rakyat untuk barangan mewah, tetapi dia sibuk mencampuri urusan pentadbiran suaminya.
Farah Diva Pahlavi adalah permaisuri kepada raja Iran, Shah Mohd Reza Pahlavi. Seperti juga wanita utama bagi mana mana diktator, dia muncul sebagai watak pemboros menghabiskan duit negara.
Majlis penabalannya sebagai Permaisuri era Iran moden tahun 1967 menelan belanja 10 juta dollar, angka yang cukup besar pada masa itu.
Dia seorang yang sangat meminati seni budaya, menghabiskan duit yang banyak untuk menganjurkan pelbagai program kegemarannya itu. Dia mempunyai pekerja yang ramai untuk menjayakan apa apa program yang selaras dengan kehendaknya.
Kehidupan diraja mereka sangat mewah, sedangkan rakyat bawahan tidak terbela. Mana mana rakyat yang bangkit menentang kerajaan akan menerima padah seksaan dari perisik Savak.
Akhirnya Revolusi Iran berjaya mengusir Shah, Farah serta seluruh keluarga diraja mereka. Mereka pernah hidup mewah di istana tetapi menjadi pelarian di beberapa buah negara.
Laila, Emelda, Elena, & Farah Diva adalah antara nama nama besar di sisi suami mereka yang dianggap diktator. Sifat utama mereka ialah boros dan sibuk mencampuri urusan suami selaku ketua kerajaan.
Artikel ini adalah petikan daripada laman Facebook
Suara Tun Suara Rakyat
 dan tidak ada kena mengena dengan sesiapa di negara kita yang tercinta dan aman permai ini sama ada yang pernah berkuasa, sedang berkuasa,  bakal habis kuasa atau mereka yang sedang mengejar kuasa.
Kata orang, sejarah ialah guru yang tidak pernah menipu dan belajar daripada sejarah adalah pedoman yang bermanfaat kepada sesiapa saja. (SH 27/12/2015).

0

0

votes
Article Rating
Kongsikan artikel ini


KESIAN MAT MASLAN, TAK TAHU BEZA ANTARA KERJA DENGAN JAWATAN

Apabila Ahmad Maslan mengatakan beliau sendiri melakukan tiga kerja dalam satu masa iaitu sebagai timbalan menteri, ahli parlimen dan ketua penerangan UMNO, apakah beliau sebenarnya kelihatan lebih cerdik dan hebat atau lebuh teruk daripada sebelumnya?
Semalam beliau menyebut bahawa mereka yang melakukan dua kerja dalam satu-satu masa bukanlah perkara luar biasa, malah katanya, kerajaan juga menggalakkannya sebagai satu cara menangani peningkatan kos sara hidup.
Untuk mewajarkan kata-katanya itu, hari ini beliau sekonyong-konyongnya cuba tampil dengan hujah lebih kukuh dengan menjadikan dirinya yang kononnya mempunyai tiga kerja secara serentak sebagai contohnya.
Dalam erti kata lain, Ahmad Maslan cuba meyakinkan rakyat bahawa jika beliau yang berbadan kecil dan agak rendah pula boleh memikul tiga kerja dalam satu masa, apalah susahnya untuk rakyat melakukan sekadar dua kerja sahaja.
Kesian Mat Maslan…beliau nampaknya tidak tahu membezakan antara kerja dengan jawatan. Apa yang dimilikinya sekarang iaitu sebagai timbalan menteri, ahli parlimen dan ketua penerangan UMNO secara serentak adalah jawatan dan bukannya kerja.
Jawatan yang disandangnya sekarang adalah anugerah, pemberian atau pilihan yang dibuat Najib Razak selaku Perdana Menteri kepadanya dan ia bukanlah kerja tambahan yang dilakukan kerana tidak cukup pendapatan.
Ia jauh berbeza dengan konsep melakukan dua kerja yang dikatakannya digalakkan oleh kerajaan sebelum ini. Lagi pun, semua orang sedia diberikan lebih daripada satu jawatan, tetapi ramai yang mengelak untuk melakukan lebih daripada satu kerja.
Selain itu, tiga jawatan yang diberikan Najib kepadanya itu, kadang-kadang boleh pula dilakukan secara serentak. Misalnya, di pejabat timbalan menterinya, beliau juga boleh berfungsi sebagai ahli parlimen dan ketua penerangan UMNO.
Di ketika yang lain pula, tugasnya sebagai ketua penerangan UMNO boleh juga dilakukan dengan menggunakan perbelanjaan sebagai timbalan menteri. Balik kawasan menunaikan tanggungjawab sebagai ahli parlimen juga biasanya turut menggunakan kemudahan kereta kerajaan yang diperuntukan kepadanya sebagai timbalan menteri.
Maknanya, walaupun ada tiga jawatan, ketiga-tiganya saling menyenangkan dan bantu-membantu antara satu sama lain.
Sudah tentu tiga jawatannya yang disandangnya itu berbeza dengan dua kerja yang dilakukan oleh seorang kerani kerajaan yang misalnya menjual burger atau meniaga secara kecil-kecilan pada waktu malam.
Dua kerja itu bukan saja saling berbeza, bahkan tidak boleh bantu membantu antara satu sama lain, bahkan merupakan kesalahan pula jika menggunakan kemudahan pejabat untuk berniaga atau kerja-kerja sampingan yang lain.
Oleh itu, perbandingan Ahmad Maslan mengenai dirinya itu tidak betul sama sekali. Beliau sebenarnya ada tiga jawatan yang dianugerahkan kepadanya dalam satu-satu masa yang menyebabkan pendapatannya juga bertambah.
Ia berbeza dengan mereka yang melakukan lebih daripada satu kerja untuk menambah pendapatan. Jika analogi Ahmad Maslan itu mahu diterima pakai, semua pekerja seharusnya juga diberikan satu atau dua jawatan lain yang bergaji secara serentak, bukannya mereka terpaksa melakukan kerja lain yang berbeza untuk menampung kenaikan kos sara hidup.
Lantaran itu, ramai kawan-kawan dalam UMNO bersungut mengenai kenyataan terbaru beliau dengan berkata, Ahmad Maslan lebih kelihatan sebagai seorang cerdik dan pandai apabila beliau mendiamkan diri berbanding jika mula berkata-kata.
Kata mereka, wajahnya yang bersih dan rambutnya yang sentiasa basah dan bersisir rapi itu benar-benar memperlihatkannya sebagai seorang yang boleh diyakini jika belum mendengar kata-kata yang keluar daripada mulutnya.
Namun, kata mereka, sebagaimana yang sudah banyak kali dibuktikan sebelum ini, sebaik saja mulutnya terbuka dan lidahnya berbicara, segala tanggapan awal mengenai dirinya akan musnah dengan sekelip mata.
Itulah Ahmad Maslan, sehingga di suatu peringkat apabila ramai yang memperlekeh kata-katanya, beliau segera menunjukkan pencapaian pointer CGPA 3.85 yang pernah dirangkulnya sambil berkata, “saya bukanlah bodoh sangat.”
Tetapi dalam beliau mengatakan dirinya tidak bodoh itu, rasanya dalam sejarah Malaysia moden, beliaulah  satu-satunya pemimpin politik yang pernah menunjuk-nunjuk dan berbangga dengan pencapaian semasa belajar kepada umum secara terbuka.
Sudah tentu orang cerdik tidak melakukan perbuatan seperti itu kerana orang cerdik akan menunjukkan kecerdikannya melalui hasil kerjanya untuk dinilai, bukan dengan cara menayangkan sijil.
Dalam isu GST misalnya, terlalu banyak kata-kata yang pernah dilafazkannya, bukan saja tidak masuk akal, malah dakwaannya cukai baru itu akan menurunkan harga barang, sehingga sekarang masih juga tidak menjadi kenyataan.
Dalam cuba menunjukkan dirinya hebat kononnya mampu melakukan tiga kerja dalam satu masa, Ahmad Maslan secara tidak langsung telah mempamerkan ketidakcerdikannya kepada umum.
Bahkan, kesungguhannya mahukan rakyat melakukan dua kerja berbanding menumpukan lebih banyak masa untuk keluarga juga menunjukkan kegagalan kerajaan yang dianggotainya dalam meringankan beban kehidupan rakyat melalui pelbagai perancangan dan program selama ini.
Tiada apa kelebihan yang boleh dibanggakan dengan tiga jawatan serentak Ahmad Maslan itu kerana jika diperiksa, ada pengerusi GLC, selain memegang jawatan di syarikat induk, turut juga menjadi pengerusi kepada berpuluh, malah  beratus anak syarikat yang lain.
Bolehkah mereka juga lebih berbangga sambil mendakwa mempunyai beratus-ratus kerja dalam satu masa? (SH 28/12/2015).

0

0

votes
Article Rating
Kongsikan artikel ini


MINGGU DEPAN – PENANTIAN RAKYAT TERHADAP SPRM DAN PEGUAM NEGARA

Apabila SPRM mengumumkan ia akan mengemukakan hasil siasatan berkaitan SRC International dan derma RM2,600 juta yang disalurkan ke akaun peribadi Najib Razak pada minggu depan, tumpuan kini tidak lain ialah mengenai keputusan penyiasatan tersebut.
Apatah lagi SPRM turut memberi jaminan mereka akan  menjalankan siasatan secara bebas, telus, profesional dan tanpa sebarang gangguan daripada mana-mana pihak.
Jika terdapat kes, menjadi tanggungjawab kami mencadangkan pertuduhan dalam laporan kertas siasatan yang akan dikemukakan kepada Peguam Negara, begitu juga jika sebaliknya, kata Pengarah Operasi Khas SPRM, Bahri Mohamad Zin.
Oleh itu, pertanyaan umum ialah apakah siasatan SPRM nanti akan mendapati ada kes terhadap Najib atau sebaliknya?
Sekiranya ada kes, apakah pertuduhannya dan kalau sebaliknya pula, bagaimanakah hujah-hujahnya?
Dapatkah rakyat menerima apa juga keputusan hasil siasatan SPRM tersebut, terutama jika tiada kes sedangkan sudah diakui wang RM2,600 juta, termasuk RM42 juta daripada SRC International, mengalir masuk ke dalam akaun peribadi Najib?
Dalam konteks yang lain, masyarakat umum  juga tertanya-tanya, sekiranya SPRM mendapati ada kes, apakah Peguam Negara akan meneruskan tindakan sebagaimana yang sepatutnya atau bakal menerima nasib seperti mana siasatan Bank Negara terhadap 1MDB sebelum ini yang dicadangkan pertuduhan tetapi tidak diteruskan untuk pendakwaan?
Kalau ada kes, siapakah yang akan dikenakan pertuduhan? Adakah ianya Najib atau individu tertentu dalam SRC International?
Sekiranya Peguam Negara memutuskan tiada kes untuk sebarang pertuduhan, apakah hujah-hujah yang akan dibentangkannya nanti untuk mewajarkan keputusan itu?
Dapatkah akhirnya ia diterima dengan baik oleh rakyat atau sebarang keputusan Peguam Negara nanti lebih menghangatkan lagi perbualan rakyat mengenainya?
Berkaitan derma daripada pihak tertentu di Timur Tengah kepada Najib yang sehingga ini masih menjadi misteri, apakah Peguam Negara akan mendedahkan identitinya atau kekal menjadikannya rahsia buat selama-lamanya?
Banyak sekali persoalan sedang bermain dalam pemikiran rakyat menjelang minggu depan sementara menunggu hasil siasatan SPRM dan langkah seterusnya yang akan diambil oleh Peguam Negara mengenai wang derma melibatkan Najib itu.
Terdapat juga yang merasakan, kalau tidak siasatan SPRM, pastinya keputusan Peguam Negara, sudah boleh diramal dan dijangkakan apa penyudahnya.
Tetapi, apa pun hasil siasatan SPRM dan keputusan Peguam Negara mengenainya, pihak yang terpaksa menanggung bebannya selepas itu ialah Najib sendiri.
Apa juga keputusannya akan menyebabkan orang ramai  terus berbicara dan memperkatakan isu derma RM2,600 juta melibatkan Najib itu berdasarkan pemikiran masing-masing serta logik yang ada di depan mata.
Akhirnya, selagi beliau kekal sebagai Perdana Menteri, tugas berat tetap menanti UMNO dan BN dalam perhitungan undi rakyat yang semakin matang, terbuka dan melihat maklumat daripada pelbagai sumber yang berbeza. (SH 28/12/2015).

0

0

votes
Article Rating
Kongsikan artikel ini


DIVIDEN ASB RENDAH – INI SEMUA SALAH MAHATHIR!!

Beberapa hari lalu ada penjenguk blog ini yang bertanyakan mengenai dividen dan bonus ASB bagi tahun ini yang mereka dakwa agak lambat diumumkan berbanding tahun-tahun sebelumnya.
Bagaimanapun, hari ini baru diumumkan oleh PNB bahawa dividen bagi ASB bagi tahun berakhir 31 Disember 2015 ialah sebanyak 7.25 sen beserta bonus 0.50 sen seunit.
Berdasarkan rekod perbandingan dengan tahun-tahun sebelumnya yang tersebar luas di alam maya, didapati bahawa dividen dan bonus tahun ini adalah yang terendah sejak 1990.
Ini semua adalah salah Tun Mahathir, buat apa dulu diwujudkan ASB, Proton, Lebuhraya Utara Selatan, ERL dan segala macam lainnya?
Disebabkan adanya ASB menyebabkan setiap hujung tahun orangramai hanya sibuk ingin tahu tentang dividen dan bonusnya saja?
Bukankah lebih senang jika tiada ASB?
Malah disebabkan adanya Proton, semua masalah dan kerugiannya adalah salah Tun Mahathir.
Disebabkan perjanjian tol dan ERL dibuat ketika Tun Mahathir berkuasa, semua masalah dan beban kenaikan yang berlaku sekarang juga adalah salah beliau.
Dividen dan bonus ASB yang rendah tahun ini dan terendah dalam sejarahnya tidak syak memang salah Tun Mahathir, bukankah lebih baik jika beliau tidak mewujudkannya dulu?
Maka, tiadalah perbandingan tinggi atau rendah dividen serta bonusnya.
Di zaman Najib ini, semuanya salah Tun Mahathir!! (SH 29/12/2015).

0

0

votes
Article Rating
Kongsikan artikel ini


KENAPA TIDAK CERDIK BOLEH JADI MENTERI?

Ketika berbual dengan kawan-kawan mengenai Ahmad Maslan yang didapati kerapkali mengeluarkan kenyataan tidak masuk akal, pertanyaan seterusnya yang selalu kedengaran ialah bagaimanakah orang seperti beliau boleh menjadi seorang anggota pentadbiran kerajaan?
Sepanjang  menjadi timbalan menteri sejak 2009, beliau merupakan pemimpin UMNO yang paling banyak diperbualkan dan menjadi persendaan rakyat berikutan beberapa kenyataan yang dikeluarkannya.
Kalau ikut hukum akal atau sekiranya Najib Razak mengambil kira banyaknya rungutan, bukan saja di kalangan rakyat, bahkan di kalangan ahli UMNO sendiri, Ahmad Maslan sudah sepatutnya diketepikan daripada menganggotai kerajaan.
Terbaru dalam menggalakkan rakyat melakukan dua kerja untuk menangani peningkatan kos sara hidup, Ahmad Maslan jelas keliru dan tidak dapat membezakan antara kerja dengan jawatan apabila mengatakan beliau sendiri mempunyai tiga kerja dalam satu masa iaitu sebagai timbalan menteri, ahli parlimen dan ketua penerangan UMNO.
Sekali lagi timbul perbualan, bagaimana sebagai timbalan menteri tidak dapat membezakan antara kerja dengan jawatan?
Tidak saja rakyat biasa, malah seorang mufti juga turut tidak dapat menahan diri daripada mempertikaikan kecerdikan dan kemampuan berfikir Ahmad Maslan itu.
Secara umumnya, apabila menjadi pemimpin dalam kerajaan, harapan rakyat ialah mereka mestilah lebih cerdik atau sekurang-kurangnya kelihatan beberapa langkah ke hadapan dari segi pemikirannya berbanding rakyat biasa.
Dengan demikian, barulah kepimpinan mereka boleh diikuti atau dijadikan pedoman. Itulah nilai seorang pemimpin di mata rakyat.
Tetapi berbeza dengan Ahmad Maslan, beliau seringkali saja mengeluarkan kenyataan yang mengelirukan, tidak masuk akal, malah tidak menunjukkan berbezanya diri beliau itu sebagai pemimpin.
Dengan beberapa lagi pemimpin mempunyai watak seperti Ahmad Maslan dalam kerajaan seperti pernah menyarankan jangan makan ayam jika mahal, tanam sayur sendiri kerana harganya kian mahal, bertolak lebih awal untuk mengelak tol dan sebagainya, ia secara tidak langsung memburukkan lagi imej kerajaan di mata rakyat.
Mengapa di zaman Najib ini begitu banyak pertikaian mengenai kualiti menteri dan timbalan menteri yang dilantiknya, sedangkan ia tidak pernah berbangkit sebelum ini?
Kenapakah orang seperti Ahmad Maslan lebih senang mendapat kedudukan dalam kerajaan berbanding ramai Ahli Parlimen lain yang jauh jauh lebih baik, lebih cerdik dan diyakini?
Mengapa sesetengah Ahli Parlimen yang baik dan cerdik pula, hanya sesudah beberapa penggal menjadi wakil rakyat barulah dilantik menganggotai kerajaan, berbeza dengan Ahmad Maslan yang mula bertanding di Pontian pada pilihanraya 2008, tetapi terus dilantik sebagai timbalan menteri pada 2009 apabila Najib menjadi Perdana Menteri?
Jawapannya tidak lain ada pada Najib sendiri. Beliau bukannya melantik menteri dan timbalan menteri untuk berkhidmat dengan lebih baik kepada rakyat dan negara, tetapi semata-mata untuk dirinya.
Sebab itu, beliau memilih mereka yang setia, suka mengampu, membodek dan hanya sedia memujinya saja.  Faktor kemampuan dan keupayaan memikul tanggungjawab, kecerdikan berfikir atau memberi khdmat kepada rakyat, tidak lagi menjadi faktor paling utama.
Ada menteri yang diketahui umum dilantik semata-mata kerana kuat mengampu dan mengepung sehingga Najib tidak mampu berbuat apa-apa selain daripada memberinya ganjaran jawatan.
Pemimpin yang baik dan mempunyai keupayaan berfikir dengan cemelang barangkali hanya boleh dibilang dengan jari dalam pentadbiran kerajaan di era Najib ini.
Selain itu, Najib juga barangkali enggan melantik semua yang cerdik dan pandai dalam kerajaan pimpinannya kerana tidak mahu dirinya sendiri tenggelam. Hanya apabila di kelilingi oleh mereka yang tidak berapa cerdik, sering mengeluarkan kenyataan tidak masuk akal dan menjadi bahan persendaan rakyat saja barulah Najib kelihatan sedikit lebih baik dan menonjol.
Dalam ertikata lain, disebabkan tidak cerdik itulah mereka diberikan jawatan serta kedudukan dan menjadi  tidak cerdik di zaman Najib ini nampaknya mendatangkan nasib lebih baik berbanding mereka yang pandai dan berkualiti. (SH 29/12/2015).

0

0

votes
Article Rating
Kongsikan artikel ini


PEMIMPIN DULU, PEMIMPIN SEKARANG


SEDARKAH AHMAD MASLAN, MENIAGA ONLINE PUN SUATU KESALAHAN JUGA?

Dalam mempertahankan hujahnya berkaitan isu #2kerja yang menimbulkan kritikan ramai, Timbalan Menteri Perdagangan Antarabangsa dan Industri, Ahmad Maslan berkata, niatnya adalah baik tetapi telah disalahtafsirkan oleh orangramai.
Kata beliau, cadangan asalnya bukanlah berkaitan melakukan dua kerja dalam satu masa, tetapi menyarankan selain melakukan kerja tetap, mereka boleh menjalankan perniagaan atas talian untuk menambah pendapatan dalam menangani kenaikan kos sara hidup.
Tambahnya Ketua Penerangan UMNO itu lagi, perniagaan dalam talian bukan saja mempunyai potensi besar, malah bersesuaian dengan tabiat rakyat sekarang yang mempunyai “kegilaan” terhadap media sosial dan sanggup menghabiskan masa berjam-jam untuknya.
“Rakyat Malaysia ini minat media sosial, kadangkala berwhatsapp, bermain FB dan Twitter sampai jauh tengah malam. Tak tahulah apa hasil yang mereka dapat.
“Alangkah eloknya kalau mereka belajar tentang e-dagang. Ada pegawai memaklumkan kepada saya, contoh kejayaan berniaga dalam talian ialah menjual gula Melaka di mana dia dapat jualan sehingga RM4 juta.
“Sebab itu saya gembira untuk menghebahkan mengenai perniagaan dalam talian itu,” jelasnya.
Okay, demikianlah penjelasan terbaru Ahmad Maslan setelah berhari-hari menerima kritikan banyak pihak dan mungkin ramai yang turut setuju dengan cadangannya itu.
Tetapi,  tahukah Ahmad Maslan bahawa menjalankan perniagaan dalam talian atau online bagi kakitangan awam juga merupakan suatu kesalahan?
Pekeliling mengenainya sudah diedarkan oleh JPA sejak 2014 lagi dan mereka yang berhasrat berbuat demikian hendaklah mendapat kebenaran bertulis daripada Ketua Jabatan masing-masing.
Soalnya, adakah semua Ketua Jabatan  sedia memberi kebenaran kepada  pegawai dan kakitangan bawahannya untuk menjalankan perniagaan online itu?
Bagaimana pula  kalau yang memohon meniaga online itu ramai jumlahnya di sesebuah jabatan, iyalah sesuai dengan kos sara hidup yang sudah meningkat  dan harga barangan yang kian mahal sekarang, apakah Ketua Jabatan masih sedia memberi kebenarannya?
Kalau sudah meniaga dan mengejar wang namanya, tentu mustahil pula ia hanya dijalankan di luar waktu pejabat atau ketika sudah berada di rumah sahaja. Ini adalah berkaitan dengan wang dan semua orang akan mengejarnya tanpa mengira masa dan ketika.
Oleh itu, jika kakitangan awam menjalankan perniagaan online, sudah tentu mereka terdedah untuk melakukannya pada waktu pejabat, dalam pejabat, ketika bertugas, malah tidak menghairankan ketika mesyuarat pun ada yang sanggup keluar seketika untuk melayan pelanggan yang menjanjikan wang itu.
Akhirnya, bagaimanakah pretasi kakitangan awam dan jentera kerajaan dalam memberi khidmat kepada rakyat?
Dalam konteks yang sama, biasanya kakitangan swasta juga tidak digalakkan atau mungkin tidak dibenarkan langsung menjalankan perniagaan online iaitu dengan tujuan untuk mengelakkan hilang tumpuan kepada kerja, menimbulkan gangguan serta menjejaskan prestasi syarikat.
Jadi, bagaimana sebenarnya Ahmad Maslan yang ada CGPA 3.85 itu mahu menjadikan idea dan cadangannya itu suatu kenyataan?
Atau mungkinkah selepas ini beliau akan tampil dengan penjelasan lain pula bahawa sebenarnya cadangan itu bukan untuk kakitangan awam mahu pun swasta, sebaliknya hanya untuk pesara, mereka yang menjalankan perniagaan sendiri dan “kaki lepak” yang selalu membuang masa dengan media sosial saja?
Mat oh Mat….(
30/12/2015
).

0

0

votes
Article Rating
Kongsikan artikel ini


HADIAH AKHIR TAHUN UNTUK MALAYSIA

Tidak ada perkara yang lebih “membanggakan”  yang boleh dianggap sebagai “hadiah berharga” di hujung tahun kepada negara apabila Malaysia diumumkan memenangi tempat ketiga dalam kategori “skandal rasuah paling teruk”  di dunia bagi 2015.
Barangkali inilah pertama kali Malaysia berada di kedudukan “terbaik” itu dan sekaligus menjadikan tahun 2015 meninggalkan memori paling hitam bagi kita semua.
Ini juga membuatkan kedatangan tahun 2016 sebagai penuh cabaran sama ada kita mampu memulihkannya atau menjadikan tahun-tahun mendatang lebih teruk lagi keadaannya.
Dalam penilaian yang dilakukan oleh foreignpolicy.com – sebuah bahagian di bawah Washington Post Company, Malaysia dinilai berada di tempat ketiga di belakang FIFA, persatuan bolasepak dunia yang banyak terpalit dengan rasuah dan sebuah negara di benua Afrika iaitu Nigeria.
Seterusnya Honduras dan Guatemala berada di kedudukan keempat manakala hakim-hakim di Ghana dan Pertubuhan Bangsa-Bangsa Bersatu atau PBB berada di kedudukan kelima dan keenam.
Menurut laporan itu, Presiden AS Barack Obama berada dalam kedudukan amat janggal apabila melawat Malaysia baru-baru ini berikutan laporan yang mengaitkan Najib dengan kemasukan wang berjumlah RM2,600 juta ke dalam akaun peribadinya.
Dengan itu, bolehlah  difahami bahawa meskipun wang tersebut ditakrifkan sebagai derma oleh SPRM, tetapi masyarakat antarabangsa tetap sukar menerimanya.
Mereka lebih cenderung melihatnya sebagai satu bentuk rasuah yang  akhirnya menyumbang kepada “markah yang lumayan”  sehingga Malaysia berjaya memperolehi tempat ketiga sebagai negara yang mempunyai “skandal rasuah paling teruk”  di dunia.
Dalam persidangan anti rasuah antabangsa atau IACC di Kuala Lumpur, September lalu yang enggan dihadiri oleh Najib kerana takut berdepan dengan pertanyaan antarabangsa mengenai wang tersebut, beberapa wakil yang hadir secara terbuka mengatakan duit sebanyak RM2,600 juta itu mempunyai semua ciri-ciri yang boleh dikaitkan dengan rasuah.
Dengan kejayaan meraih tempat ketiga itu, ia bukan saja suatu sejarah kerana negara tidak pernah mendapat “tempat sebaik”  itu sebelum ini atau dalam mana-mana kepimpinan terdahulu, malah barangkali menjadikan Malaysia negara Islam pertama disenaraikan  sebagai antara “pemenang teratas”  yang mengaibkan itu.
Mujurlah foreignpolicy.com tidak membuat penilaian berdasarkan kategori individu, sekiranya ada, siapakah agaknya antara pemenangnya?
Apakah sekali lagi  Malaysia ada wakilnya juga? (SH 31/12/2015).

0

0

votes
Article Rating
Kongsikan artikel ini


NAJIB MASIH ADA MASA SEHINGGA 12 MALAM INI UNTUK TUNAIKAN JANJINYA

Mudah-mudahan sebelum tibanya detik 12 tengah malam hari ini di mana tirai tahun 2015 akan melabuhkan episod suka dan dukanya, Najib Razak yang mungkin sekarang ini sama ada sedang berada di Dubai atau Hong Kong, akan segera tampil dengan janji yang pernah dibuatnya pada 14 Jun lalu.
Dalam janji yang dibuatnya di hadapan kira-kira 1,500 ketua penerangan dan setiausaha UMNO bahagian seluruh negara pada tarikh tersebut, Najib memberi jaminan bahawa isu berkaitan 1MDB akan diselesaikan sebelum akhir tahun 2015 ini.
Tetapi, selain daripada penjualan Edra Energy kepada syarikat China yang menyebabkan negara hilang aset berharga, tiada apa-apa yang ternampak dilakukan untuk menyelesaikan hutang 1MDB berjumlah RM42 bilion itu.
Bila lagi isu hutang 1MDB yang menimbulkan kritikan ramai dan misteri itu mahu diselesaikan?
Apakah ketua-ketua penerangan dan setiausaha-setiausaha UMNO bahagian seluruh negara masih ingat dengan janji Najib itu?
Apakah jika tiada janji dan jaminan yang dibuat Najib itu, mereka masih sedia memberi sokongan kepadanya?
Atau adakah maksud “selesai”  itu hanya kerana berjaya memecat Muhyiddin Yassin, Shafie Apdal, Ghani Patail, melantik orang pilihannya sebagai  Peguam Negara yang baharu, merombak Jawatankuasa Kira-Kira Wang Negara dan melakukan kacau ganggu terhadap SPRM yang sedang melakukan penyiasatan terhadap 1MDB yang sarat hutang itu?
Di hari terakhir 2015 ini dan sebelum memasang azam atau menaruh sebarang harapan baharu untuk tahun 2016, jika janji yang satu ini dapat ditunaikan, tentunya ia  sudah cukup memadai buat kita semua, walaupun Najib turut memungkiri banyak janji lainnya, terutama ketika kempen PRU 13 lalu.
Bagaimanapun,  kiranya janji yang satu ini tidak juga mampu ditunaikan sebelum tenggelamnya detik 12 tengah malam 31 Disember ini, bermakna tiada apa lagi yang boleh diharapkan kepada Najib seawal bermulanya hari pertama tahun 2016 nanti.
Sudah tentu, selain rakyat biasa, Najib telah mengecewakan kelompok pimpinan dalam UMNO sendiri dengan pemungkiran janjinya yang pernah dibuatnya itu.
Tahun 2016 hanya menjadi tahun yang kosong buat kita semua. 31/12/2015).

0

0

votes
Article Rating
Kongsikan artikel ini


SELAMAT TAHUN BARU TAPI SOALAN PALING POPULAR, BILA NAK DAPAT PM BARU?

Hari ini kita sudah berada di hari pertama tahun 2016. Berbeza dengan tahun-tahun sebelumnya di mana kita selalunya banyak ditanya mengenai azam dan harapan baharu, tahun baru kali ini pertanyaan paling popular ialah bilakah Najib Razak mahu meletakkan jawatan?
Kenapa beliau liat sangat mahu berundur? Apa yang difikirkannya lagi sedangkan sangat jelas sokongan rakyat makin merudum terhadapnya?
Apa yang menakutkannya untuk meletakkan jawatan?
Apakah beliau tidak memikir keadaan UMNO dan negara yang semakin caca marba akibat kepimpinan dan dasarnya yang entah apa-apa?
Hakikatnya banyak sekali pertanyaan seperti itu kedengaran. Bermakna dalam setiap nafas dan detik berfikir rakyat, keinginan mereka  mahukan Najib berundur dengan segera dan hadirnya seorang Perdana Menteri baru lebih membuak-buak berbanding azam dan harapan untuk diri masing-masing.
Bagi majoriti rakyat, kepercayaan mereka ialah kepimpinan Najib tidak boleh diperbaiki  dan caranya mentadbir juga tidak mampu diubah atau dinasihati lagi. Satu-satunya cara yang diharapkan dapat memberi kebaikan kepada negara ialah dengan cara menggantikannya dengan pemimpin lain.
Rakyat ternyata sudah begitu “tension” dan tertekan dengan kepimpinan Najib yang semakin memburuk hari demi. Selain isu harga barang dan pelbagai kenaikan dalam perkhidmatan pengangkutan serta perjalanan yang membuatkan kehidupan rakyat kian sengsara, perkara lain yang hampir memusnahkan keyakinan mereka ialah berkaitan kemelut 1MDB dan derma RM2,600 juta yang masuk ke akaun bank peribadinya.
Kedatangan tahun baru 2016, sudahlah hampir saban tahun Najib menyambutnya di luar negara dan rakyat terus dibebankan dengan pelbagai kenaikan kos hidup, turut dimulai dengan berita paling sedih untuk kita semua yang tidak pernah berlaku dalam mana-mana kepimpinan terdahulu.
Semata-mata kerana ingin melangsaikan hutang 1MDB, 60 peratus daripada kepentingan dalam Bandar Malaysia yang luasnya hampir 500 ekar kini sudah sah menjadi milik sebuah syarikat negara China yang mengadakan kerjasama dengan Kerajaan Johor.
Konsortimum China Railway Engineering Corporation (M) Sdn Bhd dengan Iskandar Waterfront Holding Sdn Bhd itu dipersetujui membeli kepentingan 60 peratus Bandar Malaysia dengan harga RM7.41 bilion.
Tanah Bandar Malaysia asalnya ialah kem TUDM Sungai Besi yang kini dipindahkan ke Sendayan, Negeri Sembilan dan telah diberikan oleh kerajaan kepada 1MDB dengan harga paling rendah dan di bawah nilai pasaran.
Sebelum itu, sayap tenaga 1MDB iaitu Edra Energy juga turut dijual kepada sebuah syarikat negara China iaitu China General Nuclear Power Corp pada harga RM9.83 bilion serta menanggung semua hutangnya.
Penjualan demi penjualan aset dan tanah kepada syarikat negara asing untuk melangsaikan hutangnya menjadikan 1MDB seolah-olah hanya “ejen penjualan”  harta dan kekayaan negara kepada pihak asing semata-mata.
Di manakah kononnya 1MDB merupakan sebuah syarikat pelaburan strategik jika akhirnya satu demi satu harta dan tanah yang diperolehi dengan harga murah dijual kepada pihak asing dengan begitu mudah?
Bukankah jika Najib tidak menubuhkan 1MDB dahulu, semunya aset dan tanah itu masih kekal milik kita sehingga sekarang?
Begitu juga dengan tanah Bandar Malaysia, jika dijual kepada GLC seperti Sime Darby misalnya untuk dibangunkan dan tidak diberikan dengan 1MDB dengan harga murah,  tidakkah ia juga masih kekal menjadi milik kita serta mampu menjana pendapatan lumayan untuk negara?
Malangnya, tanah dan aset dijual dan tergadai semata-mata untuk membayar hutang dan harta 1MDB semakin berkurangan jadinya. Akhirnya, tiada apa yang tinggal lagi. Ibaratnya, kalau sekadar sekadar gah menjual harta dan aset mak bapak, anak tidak sekolah pun pandai melakukannya.
Yang berbaki kini hanyalah tanah TRX yang sedang diracik-racikkan melalui pecahan lot, juga diberi oleh kerajaan kepada 1MDB dengan harga murah dan mungkin turut akan dijual kepada banyak entiti asing untuk menutup sebahagian lagi hutang syarikat itu.
Selain itu, wang RM2,600 juta yang masuk ke akaun peribadi Najib juga amat sukar diterima sebagai derma. Ia bukan saja menyebabkan buat pertama kalinya negara kita disenaraikan di kedudukan ketiga negara yang mempunyai “skandal rasuah paling buruk”  bagi tahun 2015, bahkan kerana ingin mempertahankan wang tersebut, Najib telah melakukan beberapa tindakan pemecatan dan penyingkiran untuk mempertahankan dirinya.
Maknanya, Najib sendiri tidak yakin dengan sejujur hatinya bahawa wang tersebut merupakan derma semata-mata sehingga terpaksa menggunakan segala kuasa yang ada untuk melindungi dirinya dan mengenepikan sesiapa saja yang cuba bertanya mengenainya.
Kenapa perlu pecat dan buang orang jika benar-benar percaya bersihnya wang itu?
Kesimpulannya, kedatangan tahun 2016 tidak lebih hanya menambahkan lagi tekanan dan “tension” rakyat akibat kepimpinan Najib kerana selain masalah dan keburukan sedia ada, tahun baru ini juga dimulai dengan semakin hilangnya tanah dan kekayaan negara kepada pihak asing.
Tiada pilihan untuk membendung semua ini daripada berterusan selain menurunkan Najib dengan segera. Sama ada beliau dapat diturunkan dalam waktu yang terdekat ini atau nasibnya akan ditentukan dalam PRU 14 nanti, biarlah masa yang menentukannya.
Blog ini ingin mengucapkan selamat tahun baru kepada semua dan bertekad mahu meneruskan sumbangan istiqamahnya dalam memastikan Najib dapat diundurkan demi kesejahteraan dan kelegaan kepada rakyat. Selagi Najib ada, selagi itulah rakyat terus “tension” dan tertekan.
Dapat mengundurkan Najib umpama rakyat telah menemui “syurga”  mereka. (SH 01/01/2016).

0

0

votes
Article Rating
Kongsikan artikel ini


SELEPAS SATU DEMI SATU DIJUAL, APA BISNES 1MDB SELEPAS INI?

Selepas 1MDB menjual keseluruhan segmen tenaganya, Edra Energy dan kemudian 60 peratus Bandar Malaysia, kedua-duanya kepada syarikat daripada negara China demi untuk melangsaikan hutang RM42 bilionnya, satu-satunya aset yang tinggal bagi syarikat itu ialah tanah TRX seluas kira-kira 70 ekar di Jalan Imbi, Kuala Lumpur.
Edra Energy dijual dengan harga tunai sebanyak RM9.83 bilion, selain pembeli bersetuju menanggung semua hutangnya. Dilaporkan jualan itu akan mengurangkan hutang 1MDB antara RM16 bilion hingga RM18 bilion.
60 peratus kepentingan dalam Bandar Malaysia pula dijual dengan harga RM7.41 bilion. Lebihan 40 peratus lagi yang masih milik 1MDB, sebagaimana disebut oleh Arul Kanda semalam, sedang dalam pertimbangan untuk dipindahmilik kepada Kementerian Kewangan.
Bermakna, kemungkinannya dijual juga baki 40 peratus Bandar Malaysia itu. Cuma apabila ianya dijual daripada 1MDB kepada Kementerian Kewangan, ia tidak lebih umpama memindahkannya daripada tangan kanan Najib kepada tangan kirinya.
Ini kerana 1MDB diketuai Najib selaku Pengerusi Lembaga Penasihatnya, manakala Kementerian Kewangan juga diterajui olehnya.
Dengan 40 peratus Bandar Malaysia itu dipindahkan kepada Kementerian Kewangan, secara tidak langsung duit rakyat turut digunakan untuk melangsaikan sebahagian hutang induk 1MDB.
Jika penjualan kepada Kementerian Kewangan itu menjadi kenyataan nanti, ertinya lupuslah seluruh kepentingan 1MDB dalam Bandar Malaysia yang luasnya hampir 500 ekar itu.
Sebagaimana Edra Energy, akhirnya Bandar Malaysia juga tiada kaitan lagi dengan 1MDB.
Maka, yang tinggal hanyalah tanah TRX saja lagi. Tetapi tanah juga ketika ini sedang dipecah-pecahkan lotnya untuk dijual bagi memperolehi wang. Mungkin sebahagiannya turut terlepas ke tangan syarikat negara asing kerana yang dikejar oleh 1MDB ketika ini ialah wang.
Berikutan penurunan nilai ringgit dan hanya syarikat asing yang mempunyai banyak wang, sudah tentu potensi mereka memiliki sebahagian besar tanah TRX adalah juga tinggi.
Dengan menjual demi menjual harta yang dimiliki,  hakikatnya tiada apa lagi yang tinggal dalam tangan 1MDB. Tidak seperti kebanyakan syarikat perniagaan yang membayar hutang melalui keuntungan perniagaan yang dijalankan, 1MDB sebaliknya melangsaikan hutang dengan cara menjual satu demi harta miliknya sendiri.
Persoalannya, apakah perniagaan 1MDB selepas ini?  Edra sudah dijual, Bandar Malaysia sudah dijual 60 peratus dan  mungkin dijual sepenuhnya tidak lama lagi. Tanah TRX pula dalam proses yang sama.
Apakah bidang baru atau pelaburan yang akan diceburinya selepas ini?
Adakah tanah dan aset kerajaan yang lain pula akan diserahkan oleh Najib kepada 1MDB selepas ini untuk memastikan syarikat itu terus bernyawa dan ada perniagaan yang hendak dijalankannya? (
01/01/201
6).

0

0

votes
Article Rating
Kongsikan artikel ini


AHMAD MASLAN LEBIH CERDIK DARIPADA NAJIB ATAU NAJIB LEBIH TERUK
DARIPADA AHMAD MASLAN?

Hampir tidak ada yang tidak mengkritik cara 1MDB melangsaikan hutang-hutangnya. Menjual sebahagian besar atau mungkin semua harta-hartanya semata-mata untuk membayar hutang, terutama kepada pihak asing, membuatkan Najib Razak yang menubuhkan 1MDB, menjadi Pengerusi Lembaga Penasihatnya dan berbangga dengan kaedah “jual harta mak bapak” itu, menjadi sasaran utama kritikan ramai.
Pelan rasionalisasi hutang dengan menjual 60 peratus Bandar Malaysia yang diumumkan 31 Disember lalu dan keseluruhan Edra Energy sebelum ini sebagai memenuhi janji Najib untuk menyelesaikannya dalam tempoh enam bulan, akhirnya langsung tidak menimbulkan kebanggaan atau “stim” kepada sesiapa pun.
Hakikatnya, kaedah sebegitu tidaklah bernilai apa-apa kepada orangramai, malah tidak ubah seperti meniru cara yang biasa dilakukan oleh seseorang yang kalah judi untuk membayar hutang-hutang perjudiannya.
Bagi bekas Ahli Parlmen UMNO, Tamrin Tun Ghafar, cara penyelesaian hutang dengan cara menjual harta-harta seperti yang dilakukan Najib itu hanya memalukan nama Tun Razak dan Tun Rahah semata-mata.
Katanya, Najib hanya pandai berpura-pura seolah-olah langkah penyelesaiannya itu merupakan suatu kejayaan, sedangkan ia tidak mampu menutup pemborosan, kehilangan wang dan pembaziran berterusan yang dilakukannya selama ini.
Penjualan harta dan tanah yang sepatutnya kekal menjadi milik negara  itu, tambahnya, hanya mengesahkan tabiat Najib yang suka menjual apa saja yang ada untuk menutup beban atau hutang yang tidak ketahuan ke mana perginya.
Bekas Naib Ketua UMNO Bahagian Batu Kawan, Khairuddin Abu Hassan pula berkata, cara yang dilakukan Najib itu boleh dilakukan oleh sesiapa saja, termasuk murid-murid sekolah Tingkatan Enam sekali pun.
Bahkan, katanya, ia juga tidak menjawab banyak persoalan lain seperti ke mana hilangnya pelaburan di Pulau Cayman, wang di BSI Bank Singapura, pinjaman daripada Kumpulan Wang Amanah Pencen sebanyak RM4 bilion, faedah tinggi diberi kepada Goldman Sachs dan lain-lain lagi.
Bekas ahli Wanita UMNO Langkawi yang pernah menyaman Najib, Anina Saaduddin turut mengkritik dengan mengatakan kaedah menjual segala harta untuk membayar hutang itu menjadikan Ahmad Maslan pun layak untuk menjadi Perdana Menteri.
Anina juga mengandaikan, berikutan pendekatan Najib yang disifatkannya gagal itu, barangkali menjadikan Ahmad Maslan yang kini merupakan Timbalan Menteri Perdagangan Antaragangsa dan Industri, lebih berjaya menguruskan negara berbanding Najib.
Hahaha…walaupun Najib mungkin sedih disamakan dengan Ahmad Maslan, tetapi Ahmad Maslan tentunya bangga apabila dikatakan turut layak untuk menjadi Perdana Menteri.
Cumanya, membandingkan Najib dengan Ahmad Maslan akan membawa kepada persoalan lain pula – apakah ini bermakna Ahmad Maslan lebih cerdik daripada Najib, Najib sebenarnya lebih teruk daripada Ahmad Maslan atau kedua-duanya tak boleh pakai?
Boleh mana-mana cai Najib tolong jawab persoalan ini? (SH 02/01/2016).

0

0

votes
Article Rating
Kongsikan artikel ini


LAGU WARISAN TIDAK SESUAI LAGI UNTUK KURSUS UMNO

Anak kecil main api
Terbakar hatinya yang sepi
Air mata darah bercampur keringat
Bumi dipijak milik orangNenek moyang kaya-raya
Tergadai seluruh harta benda
Akibat sengketa di antara kita
Cinta lenyap di arus zamanIndahnya bumi kita
Warisan berkurun lamanya
Hasil mengalir ke tangan yang lain
Kita kan merintih sendiriJangan buang waktu lagi
Majulah raih sebuah mimpi
Hapuskan sengketa
Teruskan usaha
Kita kan gagah di nusantaraKita kan gagah di nusantara
Kita kan gagah di nusantara
Kita kan gagah di pentas duniaBagi mereka yang pernah mengikuti kursus kepimpinan anjuran UMNO atau kendalian Biro Tatanegara (BTN), tentu biasa dengan lirik lagu di atas ini.Sebenarnya ia adalah lirik lagu Warisan (Anak Kecil Main Api) yang merupakan lagu wajib didendangkan kepada kepimpinan UMNO setiap kali mereka menghadiri kursus bagi menyemai semangat perjuangan dan cintakan negara.Lagu itu juga bertujuan menerapkan semangat mempertahankan setiap inci hak dan kedaulatan negara daripada tergadai ke tangan asing.Oleh kerana kepimpinan UMNO selalu disumbatkan ke telinga mereka dengan lagu tersebut tersebut, termasuk Najib Razak yang mungkin turut puluhan kali hadir dalam kursus kepimpinan UMNO atau anjuran BTN, harapan kita tentulah sedikit-sebanyak bait-bait lagu itu meresap dalam jiwa mereka.Namun perkembangan yang berlaku dalam penyelesaian hutang 1MDB baru-baru ini jelas memperlihatkan lirik lagu tersebut sudah menjadi umpama “hampas” atau “sampah” belaka. Puluhan tahun menyanyi dan menghafal lagu Warisan itu, akhirnya aset dan tanah milik negara tetap tergadai juga.Barangkali sudah sampai masanya bagi UMNO dan BTN membuang segera lagu Warisan itu dan menukarnya dengan lagu lain untuk setiap kursus anjuran mereka mulai sekarang.Mengekalkannya lagi sudah boleh dianggap suatu penghinaan kepada lagu tersebut yang terang-terang sudah dicabuli keindahan makna dan liriknya.Zahid Hamidi yang sedang mengendalikan kursus Keris 2314 untuk kepimpinan UMNO di seluruh negara bagi menghadapi pilihanraya akan datang mungkin patut memulakan langkah segera ke arah itu.Pilihlah apa saja lagu lain yang sesuai, malah kalau susah sangat ambil saja lagu Putus Terpaksa yang menjadi juara Gegar Vaganza baru-baru ini. Lagi pun ramai yang “kaki karaoke”  yang sedang gila  mendendangkan lagu tersebut dalam bilik-bilik gelap ketika ini. (SH 02/01/2016).

0

0

votes
Article Rating
Kongsikan artikel ini


TRANSFORMASI UNTUK PENIAGA BANYAK HUTANG

Cara 1MDB menyelesaikan hutangnya dengan menjual tanah kepada pihak asing secara tidak langsung boleh dianggap suatu lagi transformasi bernilai tinggi yang cuba diperkenalkan oleh Najib Razak dalam memimpin negara.
Ia seperti memberi isyarat bahawa mana-mana syarikat atau ahli perniagaan yang banyak hutang, boleh dengan segera memohon tanah-tanah kerajaan yang akan diberikan dengan harga paling murah untuk melangsaikan beban tanggungan mereka.
Oleh kerana ini merupakan suatu lagi transformasi yang cuba diperkenalkan Najib, maka menjadi tanggungjawab kerajaan-kerajaan negeri sama menyahutnya dengan turut memberi kelulusan tanah kepada syarikat dan ahli perniagaan yang bermasalah dan banyak hutang.
Dengan ini semua tanah-tanah yang bernilai tinggi atau yang terletak di tengah-tengah bandar sepatutnya segera digazetkan untuk program transformasi kerajaan membantu syarikat atau ahli perniagaan yang terbeban dengan hutang yang banyak itu.
Sebaik saja kelulusan tanah diperolehi, apa yang perlu dilakukan oleh syarikat atau ahli perniagaan yang memperolehinya ialah mengemukakan cadangan pembangunan yang menarik dan kemudian segera mencari pembeli atau pelabur asing untuk membelinya.
Jangan cari pelabur dalam negara kerana tidak banyak syarikat tempatan yang ada banyak duit ketika ini. Sebaiknya carilah pembeli dari Singapura, China atau mana-mana negara Arab yang banyak wang.
Jangan juga tanah itu diusahakan sendiri kerana ia tidak menunjukkan jiwa global dalam perniagaan.
Kemudian juallah sama ada 60 peratus, 70 peratus atau kalau harganya terlalu menarik, jangan dilepaskan peluang menjual 100 peratus atau semuanya sekali kepada syarikat asing itu.
Jangan hiraukan jika ada kritikan yang mengatakan penjualan kepada pihak asing itu suatu perbuatan aniaya kepada bangsa dan negara sendiri atau mungkin kemudian menyebabkan lebih ramai rakyat negara asing berhijrah ke sini.
Fikirkan hanya tentang wang dan agar hutang boleh diselesaikan dengan segera.
Dengan sekian banyak wang yang diperolehi itu, bayarlah segala hutang bertimbun yang ada yang mungkin kerana hutang keliling pinggang itulah menyebabkan mereka turut dipandang serong oleh masyarakat sekeliling selama ini.
Selepas hutang-hutang dibayar, sebagai meraikan kejayaan mengorak langkah menarik minat syarikat asing membeli tanah atau syarikat itu, bawalah isteri dan anak berjalan-jalan makan angin mengelilingi dunia.
Pilihlah mana saja – New York, London, Dubai, Hong Kong dan sebagainya.
Setelah puas bershopping, mencuci mata, mengelilingi dunia dan sebelum kembali ke rumah sendiri, jangan lupa singgah ke suatu tempat yang amat penting ini – Mekah dan Madinah.
Buatlah umrah sebelum pulang ke tanahair. Kalau ada Facebook atau masuk mana-mana grup Whatsapp, layangkanlah sekeping dua gambar sedang menunaikan umrah atau ketika memakai jubah di kota suci Mekah itu.
Jika ada lebihan wang setelah ditolak membayar hutang tadi, belilah sedikit buah tangan berupa kurma, jubah, sejadah dan tasbih untuk diberikan kepada kawan atau rakan, orang surau, orang kampung atau mereka yang rapat sebagai tanda kenang-kenangan.
Sekembalinya ke tanahair pula, teruslah berjubah dalam seminggu dua dan dalam masa yang sama rajin-rajinlah juga bersolat jemaah di surau atau masjid.
Secara perlahan-lahan, percayalah, semuanya akan dilupakan. Orang tidak akan menyebut lagi bahawa hutang perniagaannya selama ini  kerana banyak bersukaria dan berfoya-foya.
Bagaimana syarikatnya diuruskan, wang syarikat dibelanjakan dan tanah pemberikan kerajaan yang diperolehi dengan harga murah dijual kepada syarikat negara asing juga akan turut dilupakan dan tidak disebut lagi.
Yang lebih disebut akhirnya ialah pemergian ahli perniagaan itu  menunaikan umrah, jubah yang dipakainya serta buah tangan yang dibelinya di Mekah. Semua yang buruk dan kepincangan selama ini seolah-olah telah dicuci dengan mengerjakan umrah tadi.
Ya, begitulah selalunya…(SH 03/01/2016).

0

0

votes
Article Rating
Kongsikan artikel ini


APA MAKNA BERITA INI?

Mengikut laporan yang memetik kenyataan Setiausaha Agung Pas, Takiyuddin Hasan, parti itu akan mengadakan taklimat khas Sabtu ini bagi menerangkan isu kerjasama dengan UMNO kepada para pemimpinnya.
Menurut beliau, taklimat itu akan disampaikan sendiri oleh Presiden Pas, Hadi Awang tetapi enggan mendedahkan lokasi dan waktu ia akan diadakan.
Katanya lagi, taklimat itu akan dihadiri pimpinan pusat, negeri dan wakil-wakil rakyat Pas serta memberi peluang kepada mereka yang keliru atau kurang jelas mengenai kerjasama dengan UMNO untuk bertanyakan soalan mengenainya.
Apakah makna berita ini?
Melalui berita ini pasti sukar untuk menafikan hakikat bahawa Pas, terutamanya Hadi Awang begitu teringin untuk menjalin hubungan dengan UMNO dan menyambut huluran tangan kerjasama yang dimulakan oleh Najib Razak.
Jika tidak ingin bekerjasama, sudah tentu Pas tidak akan mengadakan taklimatnya Sabtu ini dan memadai dengan mengeluarkan kenyataan media saja menolak pelawaan  untuk menjalinkan hubungan itu.
Maka, dengan sendirinya tutup bukulah isu kerjasama yang digembar-gemburkan itu.
Untuk menolak pelawaan atau kerjasama,  tidak logik pula jika Pas perlu mengadakan taklimat atau program khas mengenainya. Dengan kenyataan media saja pun sudah mencukupi.
Tetapi, dengan mengadakan taklimat kepada semua pimpinannya dan bersedia menjawab kekeliruan atau salah faham mengenainya, bermakna Hadi Awang sedang cuba meyakinkan orang lain dalam Pas mengenai hasrat yang terpendam dalam hatinya.
Sebab itulah taklimat tersebut diadakan dan Hadi Awang sendiri yang akan menyampaikannya.
Bagaimana agaknya dengan pendirian tiga pimpinan utama Pas iaitu Tuan Ibrahim Tuan Man, Idris Ahmad dan Iskandar Abd Samad dalam taklimat itu nanti?
Apakah mereka akan terus kekal dengan pendirian menolak kerjasama dengan UMNO itu? (SH 04/01/2016).

0

0

votes
Article Rating
Kongsikan artikel ini


FAKTA ATAU AUTA?

Inikah sebenarnya hakikat mengenai 1MDB?
Selain itu benarkah harga 60 peratus Bandar Malaysia yang dijual kepada konsortium China dengan Kerajaan Negeri Johor adalah sebanyak RM5.279 bilion sahaja dan bukannya RM7.41 bilion sebagaimana yang diumumkan sebelum ini?
Kenyataan yang dipetik daripada HKExnews ini sudah pun tersebar luas dalam pelbagai perkongsian media sejak malam tadi lagi.
Kenapa tiba-tiba ada perbezaan angka? Kalau 60 peratus yang dijual itu hanya bernilai RM5.279 bilion, bermakna nilai keseluruhan Bandar Malaysia juga bukanlah RM12.35 bilion sebagaimana yang diumumkan oleh 1MDB?
Apakah makna semua ini? (SH 04/01/2016).

0

0

votes
Article Rating
Kongsikan artikel ini


ISLAM DIJUAL DI MANA-MANA?

Bekas Perdana Menteri, Tun Mahathir Mohamad mendakwa konsep patuh syariah yang diperkenalkan oleh syarikat penerbangan baru, Rayani Air, hanyalah untuk mendapat keuntungan dengan menggunakan nama Islam.
“Kita dapati pemiliknya bukan Islam. Jadi, orang bukan Islam yang patuh kepada ajaran Islam ada juga. Dia dapat keuntungan daripada agama Islam.
“Sekarang ini macam-macam benda orang cari keuntungan daripada apa yang ditafsir sebagai kehendak Islam,” kata Tun Mahathir.
Apa yang boleh kita fahami daripada logik kenyataan beliau kali ini?
Walaupun menyebut Rayani Air sebagai subjeknya, tetapi dapat diterobos bahawa Tun Mahathir sedang membuka lorong fikiran kita untuk menilai apa yang berlaku sehari dua ini dalam negara.
Tun Mahathir tidak lain mengajak kita berfikir dengan mendalam dan tidak mudah sentimental serta “tangkap leleh”  apabila sesuatu dihidangkan atas nama agama di depan mata kita.
Janganlah apabila atas nama Islam saja semuanya  dikira borong sebagai perkara yang total baik dan tidak boleh dipersoalkan. Sesuatu perkara yang berlaku itu harus diteliti secara mendalam dan menyeluruh sebelum mahu menerimanya sama ada baik atau sebaliknya.
Makanya,  secara tidak langsung logik yang sama mengajak kita agar jangan juga mudah tersentuh dengan umrah, jubah, gambar di depan Kaabah dan berdoa di Raudah dengan seolah-olah dosa-dosa semalam “seseorang” itu sudah boleh dianggap sebagai kebaikan.
Sementara agama sentiasa menjadi alat paling mudah mengaburi pandangan, kita sebagai manusia yang ada akal fikiran  jangan sesekali terlalu mudah hilang pertimbangan hanya kerana dek luaran yang sesekali ditonjolkan.
Jika ramai yang terleka atau selagi masih ada yang terlena dengannya, selama itulah agama akan jadi komoditi untuk dijual beli bagi mencari keuntungan wang dan mengekalkan jawatan. (SH 05/01/2016).

0

0

votes
Article Rating
Kongsikan artikel ini


SUDAH TERBUKTI – #CARIDERMA LEBIH MUDAH UNTUK #TAMBAHPENDAPATAN

Selepas menimbulkan kontroversi dan kemudian mendapat perlekehan ramai berhubung kenyataannya menggalakkan rakyat melakukan dua kerja, Timbalan Menteri Perdagangan Antarabangsa dan Industri, Ahmad Maslan kini cuba mempromosi #tambahpendapatan pula.
Katanya, #tambahpendapatan dilihat merupakan pendekatan yang lebih positif dalam usaha membantu rakyat menangani beban kos sara hidup yang kian meningkat.
Saya sendiri ingin membantu rakyat menambah pendapatan dengan menggunakan tagline #tambahpendapatan dalam Twitter saya dan bagaimana agensi-agensi di bawah MITI boleh melaksanakan idea tersebut, kata Ahmad Maslan yang juga merupakan Ketua Penerangan UMNO.
Barangkali Ahmad Maslan berniat baik mahu membantu rakyat dalam menambah pendapatan, tetapi tentunya ramai yang tertanya-tanya bagaimana untuk mengorak langkah ke arah itu di ketika ekonomi begitu lembab, wang dalam poket semakin berkurang, peluang niaga terhad dan aset serta tanah negara satu persatu mulai dijual kepada negara asing?
Apa lagi yang boleh dilakukan oleh rakyat biasa untuk menambah pendapatan mereka? Apa lagi yang masih ada dalam negara untuk dikembangkan?
Dalam hal ini, apa kata Ahmad Maslan memperkenalkan program menggalakkan rakyat mencari dan mengutip derma dengan lebih agresif lagi?
Berdasarkan kejayaan Najib memperolehi derma sehingga RM2,600 juta, ia secara tidak langsung menunjukkan rakyat Malaysia berpotensi besar dalam mendapat kepercayaan mereka yang mahu memberikan derma.
Tidak pernah sesiapa dalam dunia ini yang mampu mendapat kepercayaan begitu tinggi sehingga ada yang sedia memberikan derma sebanyak itu dan ini memperlihatkan ia boleh dikembangkan sebagai sumber baru bagi rakyat menambahkan pendapatan.
Program ini boleh diperhebatkan dengan menggalakkan lagi rakyat mencari derma bukan saja di dalam negara, tetapi mesti berani melangkah sehingga di luar negara. Bermakna bukan saja glokal, tetapi juga global.
Dalam masa yang sama, berdasarkan kejayaan Najib yang tidak pernah dicapai oleh mana-mana pihak di dunia ini, Ahmad Maslan juga boleh menjadikan Perdana Menteri sendiri sebagai “duta produk” untuk beliau berkongsi rahsia bagaimana untuk meyakinkan orang-orang kaya menghulurkan derma mereka.
Sudah tentu ramai yang ingin tahu bagaimana Najib boleh begitu berjaya dalam mendapatkan derma sedangkan Tun Mahathir Mohamad yang lebih dikenali di kalangan negara-negara Arab hanya mampu memperolehi sumbangan kitab-kitab saja ketika berusaha mencari dana untuk menubuhkan Universiti Islam Antarabangsa dahulu.
Mat oh Mat…mari kita cepat-cepat beralih kepada  #cariderma untuk menambahkan pendapatan rakyat yang semakin sengsara di bawah kepimpinan Najib ini. (SH 05/01/2016).

0

0

votes
Article Rating
Kongsikan artikel ini


AAMINNNNNNNNNNN UNTUK PEGUAM NEGARA…

Menepis ramalan bekas Perdana Menteri, Tun Mahathir Mohamad bahawa kemungkinan tiada kes bagi siasatan SPRM terhadap derma RM2,600 juta dan dana RM42 juta daripada SRC International yang dimasukkan ke akaun peribadi Najib Razak, Peguam Negara Apandi Ali  berkata, beliau akan bertindak dengan adil, teliti dan mengikut undang-undang.
Sambil menyatakan beliau akan membuat keputusan tanpa rasa takut atau pilih kasih, Apandi yang dilantik sebagai Peguam Negara dalam pertukaran mengejut menggantikan Gani Patail pada Julai lalu, juga mengatakan tiada sesiapa boleh memberi tekanan kepadanya.
Saya akan kaji kes tersebut mengikut undang-undang. Saya juga tahu undang-undang, beritahu seluruh dunia bahawa saya seorang yang faham undang-undang, tegas Apandi lagi.
Berhubung jangkaan Tun Mahathir bahawa kemungkinan tiada kes dalam siasatan SPRM terhadap Najib sepertimana penolakannya terhadap cadangan Bank Negara dalam penyiasatan 1MDB sebelum ini, Apandi meminta Tun Mahathir agar tidak menggunakan kaedah  psikologi terbalik terhadapnya.
Katanya, ramalan itu hanyalah  percubaan memberikan tekanan kepadanya dalam membuat keputusan dan Tun Mahathir perlu berhenti mencari jalan keluar melalui taktik itu.
Benarkah ramalan Tun Mahathir itu berupa tekanan psikologi terhadap Peguam Negara atau memang ia merupakan jangkaan majoriti rakyat?
Lalu, berapa ramaikah yang kembali menaruh harapan dengan kenyataan terbaru Apandi ini?
Bagaimanapun, jika benar seperti kenyataan Apandi bahawa beliau akan meneliti kertas siasatan SPRM itu dengan adil, tanpa pilih kasih, tanpa rasa takut, mengikut undang-undang dan tiada sesiapa yang boleh memberi tekanan kepadanya, didoakan semoga rahmat Tuhan sentiasa bersamanya.
Setelah berbagai insiden berlaku dalam mencari kebenaran mengenai dakwaan berkaitan derma RM2,600 juta yang termasuk di dalamnya dana RM42 juta daripada SRC International dengan antaranya pemecatan anggota kabinet, penyingkiran peguam negara, penangkapan dan kacau ganggu terhadap pegawai SPRM, pembubaran PAC dan pasukan petugas khas serta pelbagai lagi, satu-satunya harapan kini ialah di tangan Apandi Ali sebagai pengganti Gani Patail.
Di sebalik mungkin masih ramai yang ragu-ragu dengannya, peluang juga juga harus diberikan kepadanya, sekurang-kurangnya sehingga beliau membuat keputusan mengenai siasatan SPRM itu.
Sementara penantian itu, mudah-mudahan Tuhan sentiasa membuka pintu hatinya untuk menegakkan kebenaran demi rakyat dan negara sambil mengotakan segala kata-katanya.
Berdasarkan kenyataan Peguam Negara itu yang mungkin kita sama-sama boleh menaruh sedikit harapan kepadanya, marilah kali ini kita berdoa lebih panjang daripada biasa untuk beliau.
Aaminnnnnnnnnnnnnnnnnnnnnnn…….(SH 06/01/2016).

0

0

votes
Article Rating
Kongsikan artikel ini


TAK PERLU KATA APA-APA

0

0

votes
Article Rating
Kongsikan artikel ini


PEDULIKAH MEREKA DENGAN HARI PEMBALASAN?

Tidak senang dengan langkah menjual tanah Bandar Malaysia kepada pihak asing untuk membayar hutang 1MDB, Dewan Perniagaan Melayu Malaysia atau DPMM nampaknya terpaksa memilih pendekatan bercorak keagamaan dengan memberi peringatan berhubung “hari pembalasan” kepada kerajaan berhubung tindakan itu.
Memetik kata-kata bapa Najib, Allahyarham Tun Razak yang pernah mengatakan “apabila tiba hari pembalasan, hukuman akan dilaksanakan” di majlis penubuhan UDA, Presiden DPMM, Syed Ali Alattas berkata, terpulang kepada mereka memikirkannya kerana merekalah yang bertanggungjawab.
Katanya, DPMM tidak mempunya kaitan dengan perkara itu kerana ia melibatkan “orang besar” tetapi hanya ingin memberi peringatan tentang amanah dalam mentadbir negara.
Dewan tiada kuasa pun, tidak pernah mimpi untuk dapat semua ini. Kuasa ini semua “orang besar” yang dapat, dia juallah.
Tetapi ingat, ketika hari pembalasan, hukuman akan dilaksanakan, tambah beliau.
Peringatan ini sebenarnya selain ditujukan khusus kepada Perdana Menteri Najib Razak,  juga turut disasarkan kepada semua anggota kabinet dan pimpinan tertinggi UMNO yang tidak bersuara sedikit pun mengenai penjualan tanah tersebut.
Barangkali kerana menyedari teguran, kritikan dan pandangan banyak pihak yang tidak setuju dengan penjualan tanah kepada pihak asing itu tidak menimbulkan sebarang kesan selama ini, lalu membuatkan Syed Ali cuba mengingatkan mereka yang bertanggungjawab mengenai pertanggungjawaban akhir yang mesti mereka hadapi.
Soalnya, apakah mereka benar-benar peduli dengan “hari pembalasan” itu? Pedulikah juga mereka tentang amanah kepada rakyat dan negara?
Atau  ada yang sudah bertaubat dan meminta ampun di depan Kaabah ketika umrah? (SH 07/01/2016).

0

0

votes
Article Rating
Kongsikan artikel ini


PESANAN BALIK UMRAH

Setelah kira-kira tiga jam Najib Razak memuatnaik pesanan seperti di bawah ini di laman Facebook miliknya, beliau cuma mendapat 2,022 “likes” saja daripada pengikutnya yang berjumlah lebih 2.9 juta orang.
Komen yang diperolehinya pula lebih 400, tetapi apa kandungan sebahagian besar daripadanya, alahai….silalah baca sendiri di Facebook beliau itu.
Semakin kesian dengan Perdana Menteriku ini….(SH 07/01/2016).

0

0

votes
Article Rating
Kongsikan artikel ini


AMANAH JANGAN AWAL SANGAT MAHU MENGADA-NGADA…

Parti Amanah dilaporkan masih menimbang sama ada mahu menerima atau tidak peruntukan lapan kerusi  ahli majlis di PBT Selangor dalam agihan baru yang dibuat baru-baru ini berikutan kurang berpuas hati dengan jumlah tersebut.
Ia susulan parti itu sebelum ini meminta diperuntukkan sekurang-kurangnya 24 kerusi ahli majlis daripada keseluruhan 288 kerusi PBT yang terdapat di negeri itu.
Pengerusi Amanah Selangor, Izham Hashim dipetik sebagai berkata, masih menimbang sama ada mahu menerima atau menolak peruntukan lapan kerusi yang diagihkan oleh kerajaan negeri itu.
Agihan baru itu dibuat oleh kerajaan negeri pimpinan Azmin Ali berikutan kewujudan Amanah sebagai parti baru yang kini menganggotai Pakatan Harapan bersama PKR dan DAP, sementara Pas walaupun tidak menganggotai gabungan baru itu, tetapi kekal bertahalul siyasi dengan PKR.
Kerajaan negeri  pula dilaporkan enggan melayan rasa tidak puas hati Amanah itu, sebaliknya meminta mereka bersyukur kerana sekurang-kurangnya “daripada kosong, kini sudah ada lapan kerusi ahli majlis dalam PBT yang dimiliki.”
Dalam hal ini, Amanah harus kembali kepada realiti. Mereka adalah parti baru yang masih belum diuji sokongan rakyat dalam mana-mana pilihanraya. Semua kerusi Parlimen atau DUN yang mereka menangi sekarang adalah atas tiket Pas.
Oleh itu, ada baiknya mereka menerima saja peruntukan lapan kerusi yang diperuntukkan itu dan membuktikan keinginan untuk bekerjasama memenangi hati rakyat terlebih dahulu melalui kemampuan dalam pilihanraya akan datang.
Amanah tidak perlu menunjukkan mereka terlalu “mengada-ngada” inginkan kerusi, jawatan dan kedudukan, sebelum kemampuan sebenar mereka diuji sama ada diterima rakyat atau sebaliknya.
Yang penting buktikan kemampuan terlebih dahulu melalui kejayaan memenangi kerusi dalam pilihanraya dan membantu rakan-rakan dalam Pakatan Harapan mengekalkan kerajaan negeri yang ada.
Kalau pun mahu “mengada-ngada”  dalam menuntut apa jua agihan, kerusi, jawatan dan ganjaran, tunggulah selepas PRU 14 nanti. (SH 08/01/2016).

0

0

votes
Article Rating
Kongsikan artikel ini


KALAU SUKA SANGAT BERGURAU, BERHENTI SAJA JADI MENTERI!!

Hamzah Zainuddin akhirnya mendapat “penangan pertama” media berikutan kenyataannya yang meminta rakyat membawa bekal ke pejabat sebagai salah satu cara untuk menangani kenaikan kos sara hidup.
Kebetulan beliau yang memegang jawatan Menteri Perdagangan Dalam Negeri, Koperasi dan Kepenggunaan mengambil alih tempat Hassan Malek yang digugurkan daripada kabinet, kenyataannya itu rata-rata membuatkan Hamzah mula dilihat sebagai mempunyai gaya pemikiran yang sama dengan pendahulunya itu.
Hasan Malek merupakan menteri yang paling banyak dipertikaikan umum berikutan kenyataan tidak cerdik yang dikeluarkannya yang antata, “jangan makan ayam jika harganya mahal” sehingga akhirnya digugurkan dalam rombakan kabinet Julai 2015 lalu.
Setelah beberapa hari menjadi mainan di media sosial, Hamzah kemudian tampil mengakui kenyataannya itu hanya gurauan sesama kakitangan di kementeriannya saja.
“Itu saya bergurau di perhimpunan bulanan kementerian, bukan ucapan yang ditujukan kepada rakyat.
“Saya tak suruh rakyat bawa bekal. Selepas ini saya tak boleh melawak lagi dengan media”, kata Hamzah membetulkan salah tanggapan yang sudah tersebar luas mengenai kenyataannya itu.
Sebagai menteri, Hamzah sepatutnya sedar isu berkaitan kenaikan kos sara hidup bukanlah perkara yang boleh digurausendakan atas kapasitinya mengetuai kementerian yang bertanggungjawab secara langsung mengatasi masalah itu.
Beliau adalah penyelesai masalah dengan sepatutnya menunjukkan jalan keluar yang munasabah dan dapat diterima rakyat dalam isu kos sara hidup, bukannya dengan cuba meringankan beban mereka melalui ketawa dan lawak jenaka.
Kalau pun berucap di program bulanan kementerian dan di depan kakitangan, apakah perlu membuat lawak sedemikian rupa, apatah lagi bila mengetahui pihak media turut hadir sama?
Menyalahkan media yang membuat laporan terhadap ucapannya juga merupakan tindakan yang tidak betul kerana jika beliau tidak bercakap “mengarut” sedemikian rupa, sudah tentu tidak timbul sebarang masalah mengenainya.
Lagi pun, semua menteri yang lain turut membuat perhimpunan bulanan dan memberikan ucapan, tetapi mengapa ianya disiarkan secara baik-baik saja?
Selain itu, Hamzah juga mesti ingat beliau mengambil alih tempat Hasan Malek yang banyak dipertikaikan logik kenyataannya sebelum ini dalam pelbagai isu yang melibatkan kenaikan harga barang dan pengguna.
Maka, beliau seharusnya membuktikan perlantikannya adalah pilihan yang lebih baik yang dibuat oleh Perdana Menteri, Najib Razak dan bukannya seperti “pelawak menggantikan pelawak” juga.
Barangkali kesilapan pertama dengan cuba bergurau dan membuat lawak jenaka ini merupakan pengajaran yang berguna buat Hamzah.
Jika beliau belajar, mengambil iktibar daripadanya dan menjadikan ianya sebagai sempadan, pasti ada kebaikan buat dirinya, tetapi jika tidak, kehadirannya tidak lebih dianggap hanya sebagai “Hassan Malek kedua” dalam pentadbiran kerajaan sekarang.
Berhentilah bergurau dan membuat lawak, terutama dalam hal yang berkaitan kos sara hidup dan kenaikan harga barang. Ia bukan perkara yang wajar dijadikan bahan lawak oleh seorang menteri.
Rakyat mahukan penyelesaian yang boleh menggembirakan mereka sekeluarga, bukannya dengan digeletek untuk terhibur dan ketawa.
Cukuplah yang membuat rakyat ketawa ahli lawak jenaka atau peserta program Maharaja Lawak saja, kecualilah jika Hamzah juga peminat tegar  program televisyen itu , sama seperti Hasan Malek yang kelihatan gembira sekali ketika hadir sebagai penontonnya tidak lama dulu.
Jika ingin terus menjadi menteri, fahamilah betul-betul tugas yang diamanahkan dan jangan sesekali mengambil alih kerja ahli lawak jenaka. (SH 08/01/2016).

0

0

votes
Article Rating
Kongsikan artikel ini


BUKAN AHLI POLITIK BERNIAGA JADI MASALAH, MASALAHNYA MENTERI PUN TURUT
MENIAGA SAMA

Wow…garang tu!!
Timbalan Perdana Menteri, Ahmad Zahid Hamidi mahu ahli politik yang  lebih mengutamakan dunia perniagaan dan kepentingan peribadi daripada memberi khidmat kepada rakyat, agar mengundurkan diri dengan segera.
Katanya, tugas dan tanggungjawab utama pemimpin serta ahli politik ialah untuk berkhidmat kepada rakyat, bukan menjadikan parti politik sebagai platform untuk mendapat lebih banyak tender kerajaan.
Menurut beliau, sikap segelintir pemimpin dan ahli politik seperti itu telah mencemar nama baik parti serta negara.
Zahid Hamidi seterusnya mahukan pemimpin dan ahli politik memberikan sepenuh tumpuan kepada politik, manakala yang berniaga menumpukan kepada perniagaan masing-masing.
Cukuplah…jangan rosakkan nama orang politik. Berilah peluang kepada usahawan muda, jelasnya lagi.
Sekali imbas ternampak kenyataan garang Zahid ini cukup baik, bukan saja untuk UMNO, tetapi juga bagi rakyat dan negara.
Namun, tolonglah realistik sikit…lebih-lebih lagi Zahid sendiri pernah terlibat dalam dunia korporat dan perniagaan sebelum menganggotai jentera pentadbiran kerajaan.
Ada masalahkah kepada beliau dalam memberi khidmat kepada rakyat ketika itu?
Dulu dalam UMNO kebanyakannya terdiri daripada guru-guru, maka ahli politik terlibat dalam perniagaan begitu asing, tetapi sekarang ini, sesuai dengan peredaran zaman, ahli perniagaan menjadi lebih ramai. Bahkan melalui kepesatan pembangunan negara, hampir semua orang ingin terlibat dalam perniagaan.
Ahli politik yang tidak terlibat dengan pentadbiran kerajaan, tidaklah menjadi kesalahan untuk mereka berniaga kerana di situlah datangnya sumber kewangan untuk berkhidmat kepada rakyat, selain menjadikan kehidupan berkeluarga bertambah selesa.
Jika tidak berniaga, daripada manakah ahli politik di peringkat cawangan dan bahagian mahu mendapatkan sumber kewangan mereka?
Apakah Zahid mahu semua ahli politik menghabiskan gaji bulanan, mengorek semua tabung simpanan atau menjaja “tempurung”  meminta bantuan ke sana sini untuk memperolehi sumber kewangan bagi meneruskan khidmat kepada rakyat?
Bukan perkara asing juga bahawa ahli politik biasanya menyumbang lebih lagi untuk khidmat kepada masyarakat sekiranya lebih banyak peluang perniagaan yang mereka perolehi.
Oleh itu, sebenarnya tidak ada masalah bagi pemimpin atau politik terlibat dalam perniagaan, asalkan mereka tidak terlibat dalam pentadbiran kerajaan.
Yang menjadi masalah dalam negara sekarang ialah adanya menteri, timbalan menteri dan anggota pentadbiran kerajaan pun terlibat sama dalam perniagaan. Daripada sebelum dilantik dalam kerajaan sehinggalah berjawatan tinggi pun masih juga mahu berniaga dan berebut tender kerajaan.
Ada yang berniaga menggunakan nama isteri, anak, adik-beradik, saudara-mara  dan berpuluh-puluh proksi yang lain.
Tidak cukupkah gaji dan elaun lumayan yang diperolehi daripada kerajaan?
Apabila rakyat, ahli perniagaan biasa atau usahawan muda datang meminta pertolongan, mulalah bermacam-macam alasan diberikan untuk menolak permohonan mereka. Hakikatnya, semua peluang itu sebenarnya hanya mahu diagihkan untuk syarikat yang ada kaitan dengan diri mereka saja.
Yang menciplak kertas cadangan usahawan tulen, lalu menukar “covernya” bukan juga perkara baru, malah sudah sering menjadi bualan berlaku pejabat menteri, timbalan menteri atau anggota pentadbiran yang lain.
Inilah sebenarnya masalah utama yang melibatkan orang politik dan perniagaan. Tiada masalah bagi orang politik untuk terlibat dalam perniagaan, asalkan mereka tidak memegang apa-apa jawatan awam.
Masalah besarnya  ialah orang politik yang sudah dilantik dalam kerajaan pun terus mahu berniaga serta tidak tahu berhenti daripada mengaut keuntungan melalui tender-tender kerajaan.
Selain menggunakan nama anak, isteri, adik-beradik atau saudara-mara sebagai proksi untuk terus berniaga, siapakah menteri, timbalan menteri dan anggota pentadbiran kerajaan yang tiada “tauke besar” di belakang mereka?
Jika benar Zahid mempunyai iltizam mahu membersihkan nama UMNO dan kerajaan, perkara inilah yang yang perlu beliau beri perhatian lebih khusus.
Sebagai orang nombor dua dalam kerajaan, Zahid pastinya boleh berbuat sesuatu yang berkesan untuk menghalang para menteri, timbalan menteri dan anggota pentadbiran kerajaan yang lain daripada terlibat dalam perniagaan.
Mereka inilah yang sepatutnya diberi amaran untuk memberi sepenuh tumpuan kepada politik serta khidmat demi rakyat serta jangan sesekali terlibat dalam perniagaan.
Saudara mara, terutamanya adik-adik menteri, timbalan menteri dan anggota pentadbiran kerajaan juga harus dilarang melibatkan diri dalam apa-apa perniagaan di kementerian di mana mereka berkhidmat.
Oppss…yang penting sekali daripada segala-galanya, apa kata Zahid sendiri cuba sedaya upaya menjadikan dirinya sebagai contoh teladan terlebih dahulu. (SH 09/01/2016).

0

0

votes
Article Rating
Kongsikan artikel ini


NAJIB LEBIH MENAKUTKAN?

Apabila Perdana Menteri, Najib Razak tiba-tiba mengumumkan Bajet 2016 akan diubahsuai agar lebih realistik dengan keadaan ekonomi semasa sambil memuji langkah memperkenalkan GST sebagai penyelamat kepada kedudukan kewangan negara, kebimbangan paling utama rakyat ialah kemungkinan kerajaan menaikkan lagi kadar cukai tersebut.
Sehingga ini Rafizi Ramli dari PKR dan Tuan Ibrahim Tuan Man tidak menolak kebarangkalian penggunaan GST sebagai cara paling mudah untuk memperolehi wang bagi menampung kekurangan wang negara yang diakibatkan oleh faktor utamanya ialah penurunan berterusan harga minyak dunia.
Jika bukan melalui GST untuk mendapatkan wang, cara apakah lagi yang paling mudah untuk dilakukan oleh kerajaan?
Kecuali jika Najib dapat memperolehi sumbangan derma yang lebih besar daripada RM2,600 juta yang diperolehinya sebelum ini, mungkin kita lebih mudah mempercayai GST tidak akan digunakan untuk menyelamatkan negara.
Lebih menimbulkan kemusykilan ialah tindakan Najib mengumumkan pengubahsuaian bajet itu tidak lama selepas dua timbalan menteri kewangan menafikannya.
Tidakkah ini menimbulkan andaian bahawa kerajaan sudah begitu terdesak berikutan ketidakmampuan melaksanakan Bajet 2016 itu?
Sekiranya GST dinaikkan atau dilebarkan lagi jaringnya, bermakna sekali lagi Najib mengambil langkah membebankan rakyat untuk menyelamatkan kegagalannya dalam memimpin kerajaan.
Rakyat bukan saja terbeban dengan GST, malah masih terbeban dengan janji palsu kerajaan bahawa cukai itu akan menurunkan harga barang seperti yang digembar-gemburkan sebelum ini.
Sebagai amalan biasa apabila kekurangan wang, langkah yang paling baik ialah berjimat cermat. Dalam pengubahsuaian bajet itu, sudah tentu tidak masuk akal jika projek dan program untuk kepentingan rakyat dikurangkan tanpa Perdana Menteri dan menteri-menteri sedia berjimat terlebih dahulu.
Amat memilukan sekiranya selain cukai GST dinaikkan, projek atau program untuk kepentingan rakyat pula dikurangkan.
Penjimatan yang paling ditunggu-ditunggu, sebagai memenuhi konsep kepimpinan melalui teladan ialah dengan Najib dan menteri-menterinya hendaklah terlebih dahulu menunjukkan keprihatinan mereka.
Belanja keraian, kos untuk jamuan seperti Hari Raya dan lain-lain hari kebesaran, elaun perjalanan, lawatan ke luar kawasan, kunjungan ke luar negara, percutian mewah dan sebagainya sudah sepatutnya dikurangkan mulai sekarang.
Begitu juga, perbelanjaan untuk Jabatan Perdana Menteri yang saban tahun melonjak jumlahnya, haruslah juga dipotong sama. Untuk Bajet 2016, JPM diperuntukkan sebanyak RM20.3 bilion dan ini merupakan yang tertinggi di sebalik semua kementerian lain mengalami pengurangan peruntukan.
Tidak bermakna sama sekali sementara Najib mengakui ekonomi sedang berada dalam keadaan tidak baik sehingga terpaksa merombak atau mengubahsuai Bajet 2016, tetapi dalam masa yang sama beliau dan anggota kabinetnya masih mempamerkan ciri-ciri kehidupan mewah dan tidak berubah sebagai pemimpin.
Perubahan seharusnya dimulakan dengan Najib sendiri melakukan penjimatan itu. Lebih baik juga jika sekiranya Najib turut mengumumkan pemotongan gaji dan elaun anggota kabinetnya sebagaimana yang pernah dilakukan semasa kepimpinan Tun Mahathir Mohamad dulu.
Sehingga ini selain rakyat diminta berjimat cermat dengan membawa bekal ke pejabat, melakukan lebih daripada satu kerja, menjalankan bisnes dalam talian dan sebagainya, kemungkinan wang mereka juga “dirompak” melalui GST atas nama menyelamatkan negara juga adalah paling mungkin sekali.
Tetapi apa yang Najib dan menteri-menterinya sanggup berkorban ke arah itu?
Selain melakukan penyingkiran dan pemecatan terhadap sesiapa yang cuba mengancam kedudukannya, Najib turut menunjukkan kemungkinan lebih menakutkan dalam cara dan gayanya memangsakan rakyat dalam keadaan ekonomi yang merudum sekarang.
Berdasarkan kedudukannya yang tidak tergugat, sekurang-kurangnya sehingga PRU 14 dan tidak ada sesiapa yang berani menyanggah cakapnya ketika ini, baik dalam UMNO mahupun dalam kerajaan, akhirnya rakyat juga yang terus sengsara dan derita. (SH 09/01/2016).

0

0

votes
Article Rating
Kongsikan artikel ini